Sveinbjörn Sveinbjörnsson (1847 - 1927) was 'n Yslandse komponis en staan veral bekend vir die melodie van Lofsöngur ("Lofsang"), die nasionale volkslied van Ysland. Sveinbjörnsson was 'n teologie-student toe hy met 'n jong Noorse violinis en komponis, Johan Svendsen, kennis gemaak het. Svendsen het destyds in Leipzig (Duitsland) afgestudeer en Sveinbjörn aangemoedig om self ook in Leipzig of Kopenhagen musiek te studeer. Sveinbjörn het eers na Kopenhagen gegaan, maar sy studies later in Leipzig voortgesit waar Carl Reinecke sy dosent was. Sveinbjörn het sodoende 'n hoër vlak van musikale opleiding geniet as ander destydse musici in Ysland. Aangesien daar in die laat 19de eeuse Ysland min geleenthede was om sy loopbaan as musikus te bevorder, het Sveinbjörn hom in Edinburg gevestig. Sy komposisies het hoofsaaklik uit melodieuse liedere of poëtiese kamermusiek in die gees van Felix Mendelssohn bestaan. Sveinbjörn het daarnaas ook 'n aansienlike aantal folkloristiese liedere gekomponeer. In 1922 het die Alþingi, die Yslandse parlement, besluit om 'n salaris aan hom te betaal sodat hy in staat was om na sy tuisland terug te keer.


Skógar [ˈskou.ar], letterlik "bosse", is 'n klein Yslandse dorpie suid van die Eyjafjallajökull-gletser met 25 inwoners. Die dorp, wat vier meter bo seevlak en 154 kilometer van die hoofstad Reykjavík af lê, maak deel uit van die munisipaliteit Rangárþing eystra. Sy naam dui daarop die omgewing vroeër moontlik bebos was. Skógar staan veral bekend vir die nabygeleë Skógafoss-waterval van die Skóga-rivier (met 'n hoogte van 60 meter) en sy Museum vir Volkskunde (Skógasafn). 'n Tweede museum behandel die geskiedenis van vervoer in Ysland. Skógar is die geboortedorp van die Yslandse joernalis, digter, dramatikus en vertaler Matthías Jochumsson (1835–1920) wat onder meer bekendheid verwerf het as die skrywer van die teks van die Yslandse volkslied Lofsöngur. Skógar is ook die beginpunt van die voetslaanpad Laugavegur wat via die Fimmvörðuháls en Þórsmörk (letterlik "Thor se woud") tot by die afgeleë gebied Landmannalaugar loop. Inligting oor Skógar (Engels) Geargiveer 15 Julie 2012 op Wayback Machine Die webwerf van die Museum vir Volkskunde Geargiveer 2 Mei 2007 op Wayback Machine Hierdie artikel is ’n saadjie.


Karelië (Karelies, Estnies en Fins: Karjala; Russies: Карелия, Kareliya; Sweeds: Karelen) is 'n historiese gebied in Finland en Rusland tussen die Witsee in die noordooste en die Finse Golf in die suidweste. In Rusland word dit omvat deur die outonome deelrepubliek Republiek van Karelië. Die oppervlak van die republiek is 180 500 km². Die hoofstad van die Russiese deelrepubleik is Petrozawodsk. Ander groot stede sluit in: Kostomoeksja, Sortiwala en Kondopoga. Die bevolking beloop in 2003 ongeveer 716 000, waarvan 73,6% Russe, 10% Kareliërs, 7% Wit-Russe, 3,6% Oekraïners, 2,3% Finne en 0,8% Wepse. Naas Russies word ook Karelies, Fins en Wepsies gepraat. Daar bestaan ook dagblaaie en radiostasies wat Karelies, Fins en Wepsies gebruik. Binne Karelië self het die Wepse 'n eie outonome gebied, naamlik Wepsskaja Volost. Karelië is grotendeels met dennebosse bedek, ongeveer 49% van die oppervlak. Daar is ook heelwat mere, wat 25% van die oppervlak bedek. Die twee grootste mere is die Ladogameer en die Onegameer. Die belangrikste dele van die ekonomie van Karelië is bosbou, visbedryf, papierbedryf en houtbewerking.


'n Abstraksielaag (of abstraksievlak) is 'n manier om die besonderhede van die implementering van 'n stel funksies te versteek. Van die bekendste sagteware-modelle wat die abstraksielae gebruik is die 7 laag OSI-model vir rekenaarnetwerk-protokolle, die OpenGL grafiese versameling en die bytestream toevoer/afvoermodel wat deur Unix ontwikkel is en later deur MSDOS, Linux en die meeste ander moderne bedryfstelsels ingebou is. Hierdie artikel is ’n saadjie. Voel vry om Wikipedia te help deur dit uit te brei.


Die Demiurg is die godheid wat in sommige geloofstelsels as die skepper van die stoflike heelal beskou word. Die woord is afgelei van die Griekse δημιουργός (dēmiourgós, Latyns demiurgus). Dit beteken in klassieke Grieks "ambagsman" (letterlik "werker in die diens van die volk", afgelei van δήμιος [dēmios] en dêmos "die volk" + ἔργον [ergon] "werker"). Die Demiurg is vir die eerste keer omtrent 360 v.C. in Plato se werke as 'n goddelike wese beskryf, maar die term het later in die Gnostisisme na die bose skeppergod van die stoflike wêreld begin verwys. Plato gebruik die term om na die welwillende skeppergod te verwys wat hy in sy werk Timaeus as die skepper van die wette of die hemel of as die skepper van die wêreld beskou het. Die Neoplatinis Plotinus het die Demiurg as nous (die goddelike gees of intellek) geïdentifiseer, die eerste uitstraling van die "ene god". Neoplatiniste het die Demiurg ook as Zeus gepersonifiseer. In die Gnostiese geloofstelsel word die stoflike heelal as sleg beskou, en die Demiurg is die bose skepper van die fisiese wêreld.


Bryopsida is die grootste klas van Bryophyta (Mosse). Dit bestaan uit ongeveer 10 000 spesies, algemeen oral ter wêreld. Die groep word onderskei omrede hy getande sporekapsules besit wat artrodont is: die tandjies is van malkander geskei en het 'n gewrig aan hul basis waar hulle aan die kapsule se opening vassit. Die tande word ontbloot wanneer die operculum afval. In andere groepe van die mosse is die kapsule óf nematodont met 'n aangehegte operculum óf hy splyt oop sonder operculum of tande. Hierdie artikel is ’n saadjie. Voel vry om Wikipedia te help deur dit uit te brei.


’n Vakbond is ’n organisasie met die doel om die belangstellings van ’n versameling van werkers te bevorder en te beskerm. Dikwels is 'n vakbond die werkers se verteenwoordiger wanneer lone of werksomstandighede met werkgewers en/of regerings onderhandel word. In sommige lande het vakbonde opmerklike vryheid, soos die reg na Vryheid van Vereniging, die reg tot publieke demonstrasies en die reg tot protes teen politieke teenstanders. In ander lande word vakbonde deur politieke of militêre regimes onderdruk, met min of geen vryheid en die moontlikheid van geweld of selfs die dood. Vakbonde is onvermybaar polities en lok dikwels beide passievolle ondersteuning en woordewisseling. COSATU FOSATU Solidariteit Hierdie artikel is ’n saadjie. Voel vry om Wikipedia te help deur dit uit te brei.


Komi-Sirjeens (Коми кыв, Komi kif), ook bekend as net Komi of Sirjeens, is ’n Fins-Oegriese taal wat gepraat word deur die Komi-volke in die Noordoostelik-Europese deel van Rusland. Van die verskeie dialekte wat in Komi voorkom, word twee hoofdialekte erken, hoewel die verskille nie groot is nie: Komi-Sirjeens, die grootste groep, dien as die letterkundige basis in Komi; en Komi-Jazwa, wat gepraat word deur ’n klein, afgesonderde groep Komi's in die noordweste van die krai Perm en suid van Komi. Permjaaks (ook Komi-Permjaaks genoem) word gepraat in Komi-Permjak, waar dit letterkundige status het. Komi-Sirjeens het ’n baie interessante geskiedenis wat die skryfstyl betref wat ongewoon is onder Fins-Oegriese tale. Die eerste skryfstelsel, die Oud-Permiese alfabet, is in die 14de eeu geskep deur die sendeling Stepan Chrap, wie se ma blykbaar ’n Komi van Weliki Oestjoeg was. Stepan het later ’n Komi-heilige geword. Die alfabet toon ooreenkomste met die Middeleeuse Griekse en Cyrilliese alfabet. In die 16de eeu is dit vervang deur die Russiese alfabet met sekere veranderings vir affrikate.


Montréal (in Frans dikwels ook Krak de Montréal of Crac de Montréal genoem; alternatief Kerak-kasteel; Latyn: Mons Regalis of "Koninklike Berg"; Arabies: al-Sjobak, Shobeq, Shawbak) is 'n voormalige kruisvaarderskasteel in Idumea (Edom), suidoos van die Dooie See en 130 kilometer noord van Akaba in Jordanië, in die historiese streek Oultrejordain, 'n 12de eeuse leen van die kruisvaarderstaat Koninkryk Jerusalem. Die bouvalle van die kasteel Montréal is geleë op 'n keëlvormige bergrug, sowat 950 m bo seevlak, bo-oor die vlakte van Edom en langs die pelgrims- en karavanepad van Sirië na Arabië. Die belangrike handelspad het hier vanaf die Dooie See tot by die Arava-laagte en verder tot by Akaba aan die Rooisee geloop. Die kasteel Montréal is in 1115 deur Boudewyn I van Jerusalem as die eerste kasteel oos van die Jordaanrivier en die Dooie See ter geleentheid van 'n veldtog opgerig wat in 1116 tot die verowering van Akaba gelei het. Danksy die strategiese ligging van Montréal was Boudewyn in staat om die ekonomie van die omgewing te oorheers aangesien pelgrims en handelaars 'n permit benodig het om die pad te gebruik.


Jaf, Praf en Naf is drie wêrelde wat beskryf word in die Boek van Weles. Verwysings hierna het gewild geword onder Russiese neo-heidene. Jaf is die stoflike wêreld waarin ons nou is. Gode is egter ook deel van Jaf. Jaf bestaan binne Naf. Naf is die geestelike wêreld, die wêreld van die dooies. Sterre, wat die siele van die dooies is, asook Swarga en Iri, is deel van Naf. Praf is die wet van die god Swarog wat sowel Jaf as Naf beheer. Moderne parallelle van hierdie konsep is die wette van fisika, maar daar is ’n groot verskil. Die wet wat bepaal dat ’n klip grond toe val as dit laat val word, is nie net ’n waarneembare feit nie: Dit is billik en geregverdig dat klippe grond toe val as hulle laat val word. In die meeste Slawiese tale beteken "prawo" of "pravo" die reg, ’n mens se reg tot iets en die regterkant. Russiese vertaling van die Boek van Weles


Die Suider-Afrikaanse ietermagog (Smutsia temminckii), ook slegs bekend as die ietermagog of die ietermagô, is 'n soogdier wat se lyf met harde horingskubbe oortrek is en in die oostelike en suidelike dele van Afrika voorkom. 'n Volwasse ietermagog is ongeveer 100 cm, insluitende sy stert wat tussen 30 en 50 cm kan wees. In vergelyking met sy stert en kragtige agterpote, is sy voorpote en kop relatief klein. Ietermagogge is nagdiere en gebiedsgebonde: hulle kom gewoonlik in grasvelde of oop areas van beboste gebiede voor. Die diere woon in gate wat hulle in die grond grou, maar sal ook soortgelyke gate deur erdvarke of vlakvarke, wat nie meer gebruik word nie, oorneem. Te wyte aan die skaarsheid van die dier en sy uitstekende kamoeflering, is dit nie algemeen om 'n ietermagog in die wild waar te neem nie. Wanneer 'n ietermagog bedreig voel of aangeval word, rol hy homself in 'n bal op. Die dier se harde skubbe kom op sy hele lyf voor, behalwe vir sy sagte maagarea; in 'n opgerolde posisie word dié area dan ook beskerm.


'n Tenk is 'n gepantserde militêre voertuig. In Duits word dit Panzer genoem en in Engels Tank. Die eerste sketse of planne van 'n tenk is deur Leonardo da Vinci geteken, en het soos 'n skilpaddop gelyk. Reeds voor die Eerste Wêreldoorlog het verskeie soldate die ontwikkeling van gepantserde voertuie bepleit as 'n logiese gevolg van die vervanging van spierkrag deur masjienkrag. Hulle was in staat om te vertrou op 'n aantal tegnologiese ontwikkelings wat voorheen plaasgevind het, naamlik die uitvinding van die voorlopers van rusperbande deur Richard Edgeworth in 1770 en die gebruik van trekkers met rusperbande met 'n motor wat stoom gebruik het tydens die Krimoorlog (1853-1856). As gevolg van die hoë koste het geen weermag selfs 'n prototipe gemaak nie. In 1903 het die Franse kaptein, Levasseur, 'n plan vir 'n beweegende kanon op rusperbande voorgestel. In 1907 het Majoor Donoghue Roberts, die Hornsby-trekkervervaardiger, probeer oortuig om 'n strydvoertuig op hul trekker onderstel te ontwikkel, maar hulle het geweier.


Adradas is 'n munisipaliteit in die provinsie Soria in die Spaanse outonome gebied Kastilië en León. Volgens die 2012-sensus (Instituto Nacional de Estadística) het die dorp 'n bevolking van 70 inwoners. Hierdie Spanje-verwante artikel is 'n saadjie. U kan help deur dit uit te brei.


Die Armagnac party was 'n vername groepering in die Franse politiek en oorlogvoering tydens die Honderdjarige Oorlog. Die Armagnacs was in 'n jare lange stryd gewikkel met die Boergondiërs. Die vyandskap het sy oorsprong in 'n ou vete tussen die Hertog van Orléans en die Hertog van Boergondië. Die Armagnacs was bondgenote van Karel, Hertog van Orléans teen Jan sonder Vrees, die Hertog van Boergondië nadat Lodewyk van Valois, Hertog van Orléans, Karel se vader, op bevel van die Hertog van Boergondië vermoor is in 1407. Die suide en weste van Frankryk was oorwegend Armagnac gesind terwyl die noorde en ooste Boergondies was. Die party se naam is afkomstig van Karel se skoonvader Bernard VII, Graaf van Armagnac, wat die hertog tydens sy jeug gelei het en finansiering en Gaskonse troepe verskaf het wat Parys beleër het voor hulle by Saint Cloud verslaan is. Later is Jan sonder Vrees na sy gebied in die ooste teruggestuur en Bernard van Armagnac het in Parys agtergebly. Hy is in 1418 in 'n sluipmoord doodgemaak. Sporadiese gevegte het vir 'n aantal jare tussen die Armagnacs en Boergondiërs voortgeduur.


Leo VI was die 123ste pous van die Rooms-Katolieke Kerk. Pous Leo VI is gebore in Rome, Italië die seun van Christoforus uit die familie van die Sanguigna. Voor sy verkiesing was Leo kardinaal-piester van St. Susanna. In Mei 928 volg hy Pous Johannes X op en regeer tot sy dood in Desember 928. Hy word opgevolg deur Pous Stefanus VII (VIII). Die naam ‘Leo’ beteken 'Leeu'. Pous Leo VI is tot pous verkies deur die invloed van Marozia. Hy het die besluite van die sinode van Split in 926 bekragtig en Split tot aartsbisdom verhef, waardeur alle biskoppe van Dalmasië aan Split ondergeskik geword het. Daar bestaan twyfel oor die wettigheid van Leo VI (en sy opvolger Stefanus VII (VIII)) se verkiesing omdat Pous Johannes X nog gelewe het as gevangene in die Engeleburg. Duff, Eamon (2001). Saints and Sinners: A History of the Popes, Yale University Press. ISBN 0-300-09165-6 Maxwell-Stuart, P. G. (2002). Chronicle of the Popes: The Reign-by-Reign Record of the Papacy from St. Peter to the Present, Thames & Hudson.


Stefanus VII (VIII) was die 124ste pous van die Rooms-Katolieke Kerk. Weens die statusverandering van Pous Stefanus (II), was Stefanus VII vanaf die begin van die 13de eeu tot 1961 bekend as Stefanus VIII en was hy die 125ste pous. Sien Die spesiale geval van Pous Stefanus (II) vir volle besonderhede. Pous Stefanus VII (VIII) is gebore in Rome, Italië die seun van Theudemond. Voor sy verkiesing was hy kardinaal-priester van St. Anastasius. In Desember 928 volg hy Pous Leo VI op en regeer tot sy dood in Februarie 931. Hy word opgevolg deur Pous Johannes XI. Die naam ‘Stefanus’ beteken 'gekroonde'. Pous Stefanus VII is verkies deur die invloed van Marozia, waarskynlik om die troon tydelik te vul totdat haar seun Pous Johannes XI pous kon word. Daar bestaan twyfel oor die wettigheid van Stefanus (en sy voorganger Leo VI) se verkiesing omdat Pous Johannes X nog gelewe het as gevangene in die Engeleburg. Hy is moontlik vermoor. Duff, Eamon (2001). Saints and Sinners: A History of the Popes, Yale University Press.


Tom Jenkinsrylaan is 'n pad aan die noordelike hang van Meintjieskop tussen Arcadia en Rietondale in Pretoria. Die pad sluit in die suide, aan die bokant van Meintjieskop, by Eastwoodstraat aan, en eindig aan die voet van die koppie in 'n T-aansluiting met Soutpansbergweg. Die pad is vernoem na Pretoria se burgemeester in 1944, mnr. Tom Jenkins. Dit is tydens die Tweede Wêreldoorlog deur Italiaanse krygsgevangenes gebou om Arcadia met Rietondale te verbind. Bouwerk aan die pad het in 2008 die onderwerp van 'n geskil tussen die Tshwane-departement van openbare werke (DOW) aan die een kant en plaaslike inwoners, die Tshwane Bouerfenis Vereniging en die Gautengse Erfenishulpbronowerheid, aan die anderkant geword. Die DOW het in 2007 begin met werk aan die pad om dit te stabiliseer. Die DOW voer aan dat die bogemiddelde reënval vroeg in 2008 skade aan die rotswand veroorsaak het, terwyl inwoners die blaam plaas op die veiligheidsmuur wat om die Bryntirion-landgoed, wat die presidensiële ampswoning insluit, gebou word. Die DOW het nie ’n erfenis-impakstudie laat doen voordat met werk aan die pad, wat ouer as 60 jaar is, begin is nie.


Eintracht Wetzlar is 'n sokkerklub uit Wetzlar in die deelstaat Hessen in Duitsland. Die klub is op 20 Julie 1905 gestig as Wetzlarer Fußball Club. In 1927 is daar met Wetzlarer Ballspielclub 1910 saamgesmelt om Sportverein Wetzlar 05 te vorm. In die 1940’s het die span sy grootste prestasie behaal deur een seisoen in die Gauliga Hessen-Nassau op die hoogste vlak deur te bring. Na die Tweede Wêreldoorlog is 'n aantal plaaslike klubs (insluitend Sportverein Wetzlar 05) saamgesnoer in 'n enkele klub genaamd Sportgemeinde Eintracht Wetzlar. Na 'n afwesigheid van 36 jaar het die span in 2007 teruggekeer na die Oberliga Hessen as kampioen van die Landesliga Hessen. Die klub se tradisionele tuisveld is die Sportheim am Klosterwaldsportplatz, maar met die promosie na die Oberliga word tuiswedstryde nou op die veel groter Stadion Wetzlar, wat aan die stadsraad behoort, gespeel. Amptelike klubwerf Grüne, Hardy (2001). Vereinslexikon. Kassel: AGON Sportverlag ISBN 3-89784-147-9


Hierdie artikel handel oor die hawestad in Kroasië. Vir Botswana se geldeenheid sien Botswana pula. Pula (Italiaans: Pola) is 'n hawestad in die weste van Kroasië langs die Middellandse See. Tot en met 1797 was die stad 'n Venesiaanse besitting en het daarna onder Habsburgs-Oostenrykse bewind gekom. In 1918, ná die Eerste Wêreldoorlog, is Pula weer by Italië ingelyf. Ná die Tweede Wêreldoorlog is die stad by Joego-Slawië ingelyf. Sedert 1991 is die stad in Kroasië geleë nadat dié land sy onafhanklikheid verkry het. In 1946 was nog 90% van die bewoners etniese Italianers, maar die meeste van hulle het na Italië geëmigreer. Skeepsbou is die belangrikste industrie en Pula is die tuiste van Uljanik en Tehnomont, twee groot skeepsbouwerwe. Toerisme vorm 'n baie belangrike deel van die ekonomie: die stad het baie ou Romeinse geboue en 'n warm klimaat met 'n groot strand. 2Cellos Juraj Dobrila-Universiteit van Pula Wikimedia Commons het meer media in die kategorie Pula. (en) Toerisme-inligting oor Pula op Wikivoyage (en) Amptelike webwerf van Pula Geargiveer 8 Maart 2017 op Wayback Machine (en) "Pula".


Silvester II was die 139ste pous van die Rooms-Katolieke Kerk en die eerste pous wat uit Frankryk afkomstig was. Sy geboortenaam was Gerbert van Aurillac. Hy was 'n geleerde en het gehelp om Arabiese syfers en astronomie in Europa in te voer. Hy het ook die gebruik van die astrolabium en die armillaarsfeer heringevoer na die Weste. Pous Silvester II is gebore as Gerbert d' Aurillac (ook Gerbert van Aurillac) ongeveer in 945 in Auvergne, Frankryk. Hy word opgeneem in die klooster van Sint Geraldus in Aurillac ongeveer in 963. In 967 besoek Borrel II, graaf van Barcelona die klooster en die ab het hom gevra om Gerbert saam te neem om wiskunde in Spanje te studeer. Gerbert studeer in Barcelona en dalk ook in die Islamitiese stede Cordoba en Seville. In 969 maak Borrel 'n bedevaart na Rome en neem Gerbert saam. In Rome ontmoet Gerbert Pous Johannes XIII en keiser Otto I. Gerbert word aangestel as leermeester vir die jonge Otto II. 'n Paar jaar later stuur Otto vir Gerbert na die katedraalskool in Reims waar hy deur aartsbiskop Adalbero tot dosent benoem word.


Malmö [ˈmalːˌmøː] is die metropool van die suidwestelike deel van die Suid-Sweedse skiereiland Skåne en die derde grootste stad in die land met 'n oppervlakte van 71,76 vierkante kilometer en 'n bevolking van 258 020 mense (31 Desember 2006). Malmö is die administratiewe setel van die gelyknamige munisipaliteit (Sweeds: Malmö kommun) en die provinsie Skåne län. Malmö is een van die oudste handel- en nywerheidstede van Swede wat danksy die opening van die indrukwekkende Öresundbrug, wat Malmö met die Deense hoofstad Kopenhagen verbind, 'n baie dinamiese groei getoon het. Malmö is tans 'n sentrum van die inligtings- en biotegnologie-bedrywe en die setel van 'n beduidende universiteit. Een van die bekendste argitektoniese bakens van Malmö is die wolkekrabber Turning Torso, wat in 2005 volgens 'n ontwerp van die Spaanse argitek Santiago Calatrava as een van die hoogstes in Europa in die westelike hawebuurt Västra Hamnen ontstaan het. As 'n voormalige nywerheidsbuurt het Västra Hamnen tot 'n moderne kwartier met opspraakwekkende argitektuur ontwikkel.


Akershus (['akershy:s], afgelei van Oudnoors: akr, akker, en hús, kasteel) is 'n Noorse provinsie (fylke) wat aan Hedmark, Oppland, Buskerud, Oslo en Østfold grens. Die provinsie bestaan uit twee afsonderlike gedeeltes. Ná Oslo is Akershus die tweede grootste provinsie volgens bevolking, met omtrent 'n halfmiljoen inwoners. Land- en bosbou speel nog steeds 'n beduidende rol in die plaaslike ekonomie. Sowat die helfte van Akershus se mannekrag is nogtans in Oslo werksaam. Wikimedia Commons het meer media in die kategorie Akershus.


Narros is 'n munisipaliteit in die provinsie Soria in die Spaanse outonome gebied Kastilië en León. Hierdie Spanje-verwante artikel is 'n saadjie. U kan help deur dit uit te brei.


Arancón is 'n munisipaliteit in die provinsie Soria in die Spaanse outonome gebied Kastilië en León. Hierdie Spanje-verwante artikel is 'n saadjie. U kan help deur dit uit te brei.


Arévalo de la Sierra is 'n munisipaliteit in die provinsie Soria in die Spaanse outonome gebied Kastilië en León. Volgens die 2012-sensus het die munisipaliteit 'n bevolking van 89 inwoners. Hierdie Spanje-verwante artikel is 'n saadjie. U kan help deur dit uit te brei.


Nafría de Ucero is 'n munisipaliteit in die provinsie Soria in die Spaanse outonome gebied Kastilië en León. Bron: Instituto Nacional de Estadística (Spanje), 1857-2011 Nota: Die munisipaliteite Rejas de Ucero en Valdealbín is in 1857 aangeheg Hierdie Spanje-verwante artikel is 'n saadjie. U kan help deur dit uit te brei.


PetroSA, oftewel die Petroleum, Olie en Gaskorporasie van Suid-Afrika, is 'n staatsbeheerde maatskappy in Suid-Afrika wat in Januarie 2002 gevorm is toe Mossgas, Soekor en dele van die Strategiese Brandstoffonds Assosiasie saamgesmelt het. PetroSA bedryf een van die grootste gas-na-vloeistofaanlegte ter wêreld in Mosselbaai. Die maatskappy beskou hul kernaktiwiteite as: Die eksplorasie en produksie van ruolie en aardgas. Die deelname in en aankoop van plaaslike sowel as internasionale stroomop petroleumgeleenthede. Die produksie van sintetiese brandstowwe, wat vervaardig word uit ondersese gas in wat hulle beskryf as een van die wêreld se grootste kommersiële gas-na-vloeistofaanlegte. Die bemarking en verhandeling van olie en petrochemikalieë. Die stoor van ru-olie namens die Strategiese Energiefonds. Van die produkte wat deur die maatskappy geproduseer word sluit petrol, paraffien, diesel, propaan en alkohole in. (en) Amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


Sagtebal (Engels: Softball) is 'n spansport wat veral in die Verenigde State populêr is. Sagtebal is verwant aan bofbal en die reëls van die twee sporte stem tot 'n groot mate ooreen. Die bal word egter onderarm ingegooi. Balle is ook groter as die wat vir bofbal gebruik word. As die spel binnehuis gespeel word, word 'n bal met 'n sagter tekstuur gebruik. Wikimedia Commons het meer media in die kategorie Sagtebal. Hierdie artikel is ’n saadjie. Voel vry om Wikipedia te help deur dit uit te brei.


Die Driekamp of Triathlon is 'n multisport kompetisie wat uiterste uithouvermoë verg. Die oorspronklike driekamp bestaan uit: 3,8 km swem 180 km fietsry 42,195 km hardloop ('n volle maraton) Driekampatlete moet in elke item kompeteer terwyl die maksimum energie moontlik bespaar moet word vir die volgende item. In moderne driekamp vind die items aaneenlopend plaas en die tyd om oor te skakel van een item na die volgende word ook ingereken. Deesdae word by spesiale stasies oorgeskakel, waar fietse en geskikte kleredrag vir die deelnemers gereed gehou word, volgens hulle inskrywingsnommers. Dit voorkom die opeenhoping van atlete en vergemaklik 'n gladde oorskakeling vir hulle na die volgende item. "Driekamp" kan ook as "3-kamp" geskryf word, maar omdat die algemene reël is dat getalle onder 10 uitgeskryf word, word "driekamp" aanbeveel. "Driekamp" word sonder 'n koppelteken geskryf – daar is geen verwarring sonder die koppelteken nie. Wikimedia Commons het meer media in die kategorie Driekamp. (en) Die Internasionale Driekampvereniging (ITU) se webwerf Hierdie artikel is ’n saadjie. Voel vry om Wikipedia te help deur dit uit te brei.


Die Rugbywêreldbeker 2011 (Engels: 2011 Rugby World Cup) het vanaf 9 September tot en met 23 Oktober 2011 in Nieu-Seeland plaasgevind. Dit was die sewende rugbywêreldbeker van die vierjaarlikse rugbywêreldkampioenskap wat deur die Internasionale Rugbyraad (IRR) aangebied word en die vierde in die Suidelike Halfrond. Nieu-Seeland het saam met Australië die eerste Rugbywêreldbeker 1987 gehuisves. 20 nasionale rugbyspanne het meegeding in 48 wedstryde versprei oor 44 dae om die Webb Ellis-beker in te palm en as die wêreldkampioen gekroon te word. Suid-Afrika was die verdedigende kampioen nadat hulle die Rugbywêreldbeker 2007 in Frankryk gewen het. Suid-Afrika is egter in die kwarteindrondte deur Australië uitgeskakel en Nieu-Seeland wen die toernooi deur Frankryk met 8–7 in die eindstryd op Edenpark in Auckland te klop. Dit is die derde keer wat die gasheer die rugbywêreldbekertoernooi gewen het, ná Nieu-Seeland in 1987 en Suid-Afrika in 1995. Australië eindig in die derde en Wallis in die vierde plek. Die nasionale rugbyspan van Rusland het vir die eerste keer aan ’n rugbywêreldbekertoernooi deelgeneem. Namibië is ná vier nederlae reeds in die poelfase uitgeskakel.


'n Olimpiese dorp is 'n fiktiewe dorp, waar die atlete wat aan die Olimpiese Spele deelneem gehuisves word. Die dorp word swaar beveilig en slegs die deelnemende atlete, amptenare en afrigters word in die dorp toegelaat. Die atlete word van alle geriewe voorsien en is vry om te kom en gaan soos hulle wil. In beginsel is die Olimpiese dorp in die gasheerstad geleë. Dikwels vind items ook op plekke ver van die gasheerstad plaas, in welke geval kleiner Olimpiese dorpies opgerig word. Die eerste Olimpiese dorp word in 1932 in Los Angeles, Kalifornië vir die mans atlete opgerig. Die dames atlete was by die Chapman Park Hotel te Wilshire Boulevard gehuisves. Tydens die Olimpiese Somerspele 1972 in München het lede van die Black September terroristegroep die Olimpiese dorp binnegedring en die Israeliese atlete as gyselaars aangehou. Uiteindelik kom al elf Israelies tydens die bloedbad van München om die lewe. Tydens die Olimpiese Somerspele 2008 in Beijing bestaan die Olimpiese dorp uit twee-en-twintig 6-verdieping geboue en twintig 9-verdieping geboue. 1932 Los Angeles Olympic Athlete's Village in the Baldwin Hills, besoek op 12 November 2007.


'n Nasionale Olimpiese Komitee (NOK) is 'n organisasie wat die belange van individuele lande in die Internasionale Olimpiese Komitee (IOK) behartig. Die "Olimpiese Beweging" in die betrokke land verteenwoordig, en stel die span wat aan die Olimpiese Spele gaan deelneem saam. Die 205 NOK's word verenig in die Assosiasie van die Nasionale Olimpiese Komitees (ANOK), wat in vyf kontinentale organisasies opgedeel is. Die ANOK kom elke twee jaar bymekaar. Suid-Afrika se NOK is die Suid-Afrikaanse Sport Konfederasie en Olimpiese Komitee (SASKOK). Internasionale Olimpiese Komitee Internasionale Paralimpiese Komitee Nasionale Paralimpiese Komitee Wikimedia Commons het meer media in die kategorie Nasionale Olimpiese Komitee. (en) Suid-Afrikaanse Sport Konfederasie en Olimpiese Komitee (SASKOK) se webwerf (en) Lys van Nasionale Olimpiese Komitees op die IOK-webwerf (en) Amptelike webwerf van die ANOK Geargiveer 15 September 2008 op Wayback Machine Hierdie artikel is ’n saadjie. Voel vry om Wikipedia te help deur dit uit te brei.


Die Olimpiese Winterspele 1998 (Japannees: 第十八回オリンピック冬季競技大会, Dai Jūhachi-kai Orinpikku Tōkikyōgi Taikai), amptelik bekend as die XVIIIde Olimpiese Winterspele, is tussen 7 en 22 Februarie 1998 in Nagano, Japan, aangebied. Ander kandidaatstede was: Aosta (Italië), Jaca (Spanje), Östersund (Swede) en Salt Lake City (Verenigde State). Die Paralimpiese Winterspele 1998 is tussen 5 en 14 Maart in Nagano gehou. Nagano is op 15 Junie 1991 in Birmingham deur die Internasionale Olimpiese Komitee gekies as die gasheer vir die Olimpiese Winterspele in 1998. Ander kandidate was: Salt Lake City, Östersund, Jaca en Aosta. Salt Lake City sal uiteindelik gasheer vir die volgende Olimpiese Winterspele 2002 word. Die stemming het as volg verloop: 7 Olimpiese sporte in 14 dissiplines is tydens die Spele beoefen. Alpeski (10) Bobslee (2) Heg-en-steg-ski (10) Kortbaanskaats (6) Kunsskaats (4) Langbaanskaats (10) Noorse kombinasie (2) Rodel (3) Skansspring (3) Sneeuplankry (4) Tweekamp (6) Vryski (4) Ysbal (2) Yshokkie (2) Die volgende tabel dui die Spele se daaglikse program aan.


Die Grondwetdag op 17 Mei is die Nasionale Dag van Noorweë. In die Noorse omgangstaal word na die Nasionale Dag dikwels net as Syttende Mai ("Sewentiende Mei"), Nasjonaldagen of soms Grunnlovsdagen ("Grondwetdag") verwys. Hierdie openbare vakansie- en vlagdag word jaarliks ter herinnering aan die historiese datum in 1814 gevier toe koning Christiaan Frederik die Noorse Grondwet in Eidsvoll onderteken het en sodoende die weg gebaan vir Noorweë se kortstondige onafhanklikheid as 'n soewereine staat. Alhoewel die land kort daarna in die Vrede van Kiel gedwing is om 'n personele unie met die Koninkryk Swede te vorm, het die Sweedse monarg nogtans die nuwe Noorse Grondwet eerbiedig en selfregering aan die land toegestaan. Die Noorse bevolking vier die Nasionale Dag sedert die 19de eeu uitbundig met onder meer straatoptogte. Ná die ondertekening van die Noorse Grondwet op 17 Mei 1814 in Eidsvoll het die land hom volgens die bepalings van die wet tot 'n onafhanklike staat verklaar. Studente en ander burgers het reeds kort ná die afkondiging van die grondwet begin om hierdie historiese gebeurtenis as 'n nasionale feesdag te vier, alhoewel die koning aanvanklik gehuiwer het om sy toestemming aan die feesvierings te gee.


Aashaadha is die vierde maand van die Hindoekalender. Aashaadha begin volgens die westerse kalender tussen 22 Junie en 22 Julie wanneer die Son in die sterrebeeld Tweeling staan. Hierdie artikel is ’n saadjie. Voel vry om Wikipedia te help deur dit uit te brei.


Pausha is die tiende maand van die Hindoekalender. Pausha begin volgens die westerse kalender tussen 22 Desember en 20 Januarie wanneer die Son in die sterrebeeld Boogskutter staan. Pausha, 'n wintermaand, is ook bekend as Poush en Pushya. Hierdie artikel is ’n saadjie. Voel vry om Wikipedia te help deur dit uit te brei.


Hierdie artikel handel oor die dorp in die Noord-Kaap in Suid-Afrika. Vir ander gelyknamige plekke, sien Warrenton (dubbelsinnigheidsbladsy). Warrenton is 'n dorp in die ooste van die Noord-Kaap, in Suid-Afrika. Die dorp is langs die N12 nasionale pad en op die oewer van die Vaalrivier geleë. Die dorp ondersteun hoofsaaklik die omliggende boerdery-gemeenskappe. In 1888 word diamante hier ontdek en word tot 1926 ontgin. Die dorp is genoem na Charles Warren. Die distrik is 1 585 km² groot. Die landbou van die distrik, bedryf op die Vaal-Harts-besproeiing nedersetting, lewer grondbone, lusern, koring, mielies en katoen. Bees- en merinoskaapboerdery is ook belangrik. Daar is verskeie kaasfabrieke in die distrik. Kaolien (porseleinklei) word ook gemyn. Lys van dorpe in Suid-Afrika Erasmus, B.P.J. (1995). Op Pad in Suid-Afrika. Jonathan Ball Uitgewers. ISBN 1-86842-026-4. Som van die hoofplekke Ikhutseng en Warrenton tydens die 2011-sensus. Wikimedia Commons het meer media in die kategorie Warrenton, Noord-Kaap. Hierdie Noord-Kaap-verwante artikel is slegs 'n saadjie. U kan ons wikipedia help deur dit uit te brei.


Tokkelos of tokkelossie is 'n inheemse Suid-Afrikaanse woord wat "spook" of "bose gees" beteken en algemeen in gebruik is. 'n Tokkelos word gesien as 'n harige, kwaadwillige, klein kabouteragtige, magiese skepsel wat met Sangomas, of "toordokters" geassosieer word. Daar is nie baie oor tokkelosse self geskryf nie, maar Afrikaanse literatuur verwys algemeen daarna. Die roman Toorberg, deur Etienne van Heerden (1986) is 'n klassieke voorbeeld. Nog 'n voorbeeld is Gerhard Steyn se liedjie, Tokkelossie. Die Afrikaans-English/English-Afrikaans Practical Dictionary (ISBN 0-7818-0846-4) vertaal die Engelse woord "Gremlin" as tokkelos(sie), duiweltjie, setfout/setsatan/drukfout. Tokkelossie: Bydrae tot die Afrikaanse volkskunde en taalkunde, deur Abel Coetzee (1941) Ons Springbok-rugbyspelers en Tokkelossie, deur Topsy Smith (Afrikaanse Pers, 1946) Die Afrikaanse volkskultuur; inleiding tot die studie van volkskunde, deur Abel Coetzee (A.A. Balkema, 1953) Tokkelossie, deur A F Johnson (Unisa, 1989) "South Africa: Surprise Surprise, besoek op 27 Augustus 2008".


Pieter I Aleksejewitsj (Russies: Пётр I Алексеевич) (Moskou, 9 Junie [O.S. 30 Mei] 1672 - Sint Petersburg, 8 Februarie [O.S. 28 Januarie] 1725), ook genoem Pieter die Grote (Пётр Великий; Pjotr Weliki), was van 1682 tot 1721 tsaar en tot 1725 keiser van Rusland. Tot in 1696 het hy saam met sy halfbroer Iwan V regeer. Pieter was die eerste Russiese tsaar wat buite die grense van sy land gereis het. Pieter was die seun van tsaar Aleksei en sy tweede vrou, Natalja Narisjkina. Aleksei het ook twee seuns by sy eerste vrou, Maria Miroslafskaja gehad: Fjodor en Iwan. Ná Aleksei se dood word Fjodor tsaar. Hy sterf in 1682 sonder kinders en die tienjarige Pieter word tot tsaar gekroon. ’n Magstryd ontstaan tussen die Narisjkina- en die Miroslafski-familie, want die Miroslafski's voel Pieter se ouer halfbroer, Iwan, moet tsaar word al is hy liggaamlik en geestelik gestrem. Ná ’n bloedige konflik waarin baie van Pieter se familielede vermoor word, word ooreengekom dat Pieter en Iwan mede-tsaars sal wees met Pieter se halfsuster Sofia as regent.


Nagasaki (長崎市, Nagasaki-shi?) (luister (hulp·inligting)) is die hoofstad en die grootste stad van die Nagasaki Prefektuur in Japan. Dit was voorheen deel van die Nisjisonogi-distrik. Dit was in die 16de eeu die middelpunt van Europese invloed. Nagasaki het tydens die Eerste Chinees-Japannese Oorlog en Russies-Japannese Oorlog 'n belangrike basis van die Japannese vloot geword. Tydens die Tweede Wêreldoorlog was Nagasaki die tweede stad ter wêreld wat deur 'n Amerikaanse atoombom aangeval is. Tsutomu Yamaguchi, die enigste persoon wat beide atoombomontploffings, Hirosjima en Nagasaki, oorleef het.


Beskuit is 'n tradisionele Afrikaanse gebak, wat saam met tee of koffie geëet word en selfs daarin gedoop word. Verskeie resepte bestaan waarvan die bekendste boerbeskuit, mosbolletjies en karringmelkbeskuit is. Die kommersiële "Ouma se Beskuit" is ook alombekend. Beskuit word oorwegend saam met die oggendkoffie genuttig, maar maak soms ook 'n verskyning by die laatmiddag- en aandkoffie. Op die platteland word beskuit as 'n stapelvoedsel beskou en verskaf dit soggens die nodige energie vir die dag se fisiese werk. In stedelike gebiede word dit ook, saam met ander koekies en beskuitjies, as 'n lekkerny geëet. Beskuit in sy huidige vorm het sy ontstaan gehad tydens Jan van Riebeeck se verblyf aan die Kaap. Brood was in toendertyd nog van Holland af ingevoer. Hy meld in sy Daghregister (III) op 23 September 1660 dat van die "cruymelbeschuit" vir die varke gegee moes word, waarskynlik omrede dit muf geword het. Suid-Afrikaanse beskuit verskil aansienlik van die oorspronklike Nederlandse beschuit in beide vorm en smaak en daar is tans in Suid-Afrika 'n wye verskeidenheid soorte beskuit beskikbaar, met basissmake soos anys, karringmelk of selfs hawermout.


Die Amerikaanse presidentsverkiesing van 2008 (Engels: United States presidential election, 2008) is op 4 November 2008 gehou om te bepaal wie George W. Bush as die 44ste President van die Verenigde State van Amerika sal opvolg. Volgens Amendement XXII van die Grondwet van die Verenigde State kon Bush nie vir 'n derde termyn verkies word nie. Barack Obama van die Demokratiese Party verslaan die Republikeinse John McCain in die verkiesing en word so dié land se eerste Afro-Amerikaanse president. Hy is op 20 Januarie 2009 in die amp beëdig. Die verdeling van stemme tussen die deelstate was dieselfde as tydens die presidentsverkiesing van 2004 en is gebaseer op die sensus van 2000. Die presidentsverkiesing is op dieselfde dag gehou as die parlementsverkiesing vir die Huis van Verteenwoordigers en die Senaat. In 11 deelstate het daar ook goewerneursverkiesings plaasvind. Die twee kandidate was: Die Demokratiese presidentskandidaat Barack Obama. Die Republikeinse presidentskandidaat John McCain. Amerikaanse presidentsverkiesing 2012 Amerikaanse presidentsverkiesing 2016 Wikimedia Commons het meer media in die kategorie Amerikaanse presidentsverkiesing 2008. (en) Onlangse meningspeilings vir die presidensiële verkiesing Hierdie artikel is ’n saadjie. Voel vry om Wikipedia te help deur dit uit te brei.


Nama of Namaqua is die naam van 'n bevolkingsgroep in Botswana, Namibië en Suid-Afrika. Die Namas word as deel van die Khoikhoi-groep beskou en was in die verlede Hottentotte(n) genoem. Die benaming Hottentotte verwys na hul spreektaal waarin klieks (suigklanke) gebruik word. Die Namas en die Damaras gebruik beide Nama as taal. Oorspronklik woon die Namas alleen in die gebied van die Oranjerivier, in die suide van Namibië en noorde van Suid-Afrika. Mettertyd trek die Namas noord as gevolg van diamantmynbou bedrywighede. In die noorde kom hulle in konflik met die Hereros. Beide volke was veeboere en vele oorloë is oor hoofsaaklik die eienaarskap van weigronde geveg. Gedurende 'n opstand van die Nama teen die Duitsers in 1904-1907 het ongeveer die helfte van die Namabevolking omgekom (sien Namibiese volksmoord 1904). Die aantal Namas in Namibië word op ongeveer 60 000 geskat in die jaar 2005. Van die vanne wat algemeen onder die Namas gebruik word, dui op vroeëre kontak met blankes: Witbooi Swartbooi Veldskoendraers Oorlams Fransman Afrikaner Van die bekende Nama-leiers was: Jonker Afrikaner Hendrik Witbooi Baie Namas het onlangs die Islam geloof aangeneem, waardeur hulle nou die grootste islamitiese bevolkingsgroep in Namibië vorm.


Hypertext Transfer Protocol over Secure Socket Layer oftewel HTTPS is 'n URI-skema wat gebruik word om aan te dui dat 'n veilige HTTP-verbinding gemaak is. Dit is sintakties identies aan die http:// skema wat gewoonlik gebruik word om toegang tot hulpbronne te verkry deur die HTTP-protokol. Deur die https: URL te gebruik word aangedui dat die HTTP protokol gebruik moet word maar dat 'n ander TCP-poort (443) by verstek gebruik moet word en dat 'n bykomende laag tussen die HTTP en TCP-protokol ingevoeg moet word wat versluiering en identifikasie funksies insluit. Hierdie stelsel is deur Netscape ontwikkel om die bevestiging van identiteit en versluierde kommunikasie te verskaf en word oral oor die Wêreldwye Web gebruik vir die beveiliging van sensitiewe kommunikasie soos onder ander betalinstransaksies en korporatiewe intekenings. Streng gesproke is https nie 'n afsonderlike protokol nie maar verwys na die kombinasie van 'n normale HTTP interaksie oor 'n versluierde SSL- of TCLS-verbinding. Dit verseker 'n redelike mate van beskerming teen afluisteraars en man-in-die-middel tipe aanvalle.


Johannes V was die 82ste pous van die Rooms-Katolieke Kerk. Pous Johannes V is van Siriese afkoms, die seun van Cyriacus, moontlik gebore in Antiogië, die eerste van 'n reeks van nege opeenvolgende pouse (behalwe Pous Gregorius II) wat uit die Ooste (Griekeland of Sirië) afkomstig is. Op 23 Julie 685 volg hy Pous Benedictus II op en regeer tot sy dood op 2 Augustus 686. Hy word opgevolg deur Pous Konon. Die naam ‘Johannes’ beteken 'God is genadig'. Vanweë sy kennis van Grieks was hy voor sy verkiesing aangestel as die pouslike afgevaardigde na die sesde Ekumeniese konsilie van Konstantinopel. Die pous het goeie betrekkinge gehad met die nuwe keiser Justinianus II en het verskeie gunste van hom vir die Roomse Kerk verkry. Hy het ook daarin geslaag om die biskoppe van Sardinië aan die pous ondergeskik te maak. Pous Johannes V was vir die grootste gedeelte van sy pontifikaat bedlêend. Davis, R. (2001) Book of the Pontiffs (English Translation of the Liber Pontificalis) Liverpool University Press. ISBN 0-85323-545-7 Duff, Eamon.


Stemomvang verwys na die reeks tone wat 'n menslike stem kan voortbring. Demonstrasie op YouTube, deur Georgia Brown Hierdie artikel is ’n saadjie. Voel vry om Wikipedia te help deur dit uit te brei.


Die Paralimpiese Somerspele 1980 (Nederlands: Paralympische Zomerspelen 1980), destyds bekend as die Olimpiese Spele vir Gestremdes, is tussen 22 Junie en 1 Julie 1980 in Arnhem, Nederland, aangebied. Tydens die geleentheid het 1 647 atlete uit 42 nasies aan 590 items in 13 verskillende sportsoorte deelgeneem. Dit was die sesde Paralimpiese Spele wat aangebied is en die bedoeling was dat die spele, net soos die Olimpiese Somerspele 1980, die jaar in Moskou (Sowjetunie) gehou sou word. Maar die Sowjetse regering het geweier om hierdie Spele te hou. Die International Stoke Mandeville Games Federation (ISMGF) het die Spele aan Nederland gegee. Die naam "Paralimpiese Spele" is deur die Internasionale Olimpiese Komitee (IOK) in 1984 aanvaar, terwyl die Internasionale Paralimpiese Komitee (IPK) in 1989 gestig is. Suid-Afrika kon nie aan die Spele deelneem nie omdat hulle weens die apartheidstelsel geskors is. Hulle kon eers 12 jaar later aan die Paralimpiese Somerspele van 1992 deelneem. 13 Paralimpiese sporte is tydens die Spele beoefen. Atletiek (275) Bankdruk (11) Boogskiet (15) Dartchery (3) Doelbal (1) Rolbal (19)


Die Pretoria News is 'n koerant wat deur Leo Weinthal (1865 - 1930) gestig is en die eerste keer op 11 Junie 1898 in Pretoria verskyn het. Die koerant het publikasie gestaak tydens die Tweede Vryheidsoorlog, maar verskyn sedertdien daagliks. Die koerant word hoofsaaklik in Gauteng versprei, met verspreidingsgebiede in Noordwes en Mpumalanga. Daar word gemiddeld 28 055 koerante daagliks verkoop met 'n gemiddeld van 86 000 lesers. 65% van die lesers is swart terwyl 33% blank is. Piet Rampedi is die redakteur sedert 2021. Die blad behoort tans aan Independent Newspapers. Lys van Suid-Afrikaanse dagblaaie SA Info IOL, 22 Januarie 2021, Piet Rampedi takes over as editor of Pretoria News, https://www.iol.co.za/pretoria-news/news/piet-rampedi-takes-over-as-editor-of-pretoria-news-4a317592-3bee-4527-aee0-c17655a4417e (en) Pretoria News se amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


The Sunday Times is 'n Engelstalige koerant wat elke Sondag deur Avusa Media Limited uitgegee word. Die koerant het 'n geouditeerde sirkulasie van 504 000 eksemplare en 'n weeklikse leserstal van 3,2 miljoen mense, wat dit die grootste naweekkoerant in Suid-Afrika maak. Die koerant is in 1906 gestig. Die koerant is bekend vir hulle kritiek teen die regering. Voorbeelde hiervan: Hulle het die korrupsie tydens die VS$6 miljard-wapentransaksie-skandaal ontbloot. Op 5 November 2007 is berig dat 'n konsortium met senior regeringsamptenare 'n bod ingesit het om 100% van Avusa Media Limited (voorheen Johnnic Communications), die maatskappy wat Sunday Times besit, te bekom. Jani Allan Hans Strydom Tertius Myburgh The Guardian Sunday Times se amptelike webwerf


FSV Bentwisch is 'n sportklub uit Bentwisch in die deelstaat Mecklenburg-Voorpommere in Duitsland, veral bekend vir sy sokkerafdeling. Behalwe sokker, het die klub ook afdelings vir onder meer pluimbal, ritmiese gimnastiek, tennis en vlugbal. Die klub is op 21 Desember 1966 gestig en was aanvanklik 'n suiwer sokkerklub. • Amptelike klubwerf Geargiveer 14 Oktober 2008 op Wayback Machine


Hünfelder SV is 'n sportklub in Hünfeld in die deelstaat Hesse, Duitsland. Die klub is veral bekend vir sy sokkerafdeling. Benewens sokker het die klub ook afdelings vir handbal, vlugbal, basketbal, tafeltennis, atletiek en gimnastiek. Die klub is op 22 Junie 1919 gestig as opvolger van Turn- und Sportverein Fortuna Hünfeld, wat in 1909 gestig is, maar aan die einde van die Eerste Wêreldoorlog ontbind het. Die klub het sy grootste prestasie in 1963 behaal toe hulle die Hessepokal gewen het. Die klubkleure is blou en wit en die tuisveld, die Rhönkampfbahn, is op 2 Augustus 1948 ingewy. Amptelike klubwerf


Tempo was 'n onafhanklike weekblad wat elke week sedert 11 September 2008 op Vredendal in die Wes-Kaap uitgegee is tot omstreeks 2010. Ná 'n uitgerekte regstryd met een van die land se grootste mediagroepe, is een van die beslote korporasies wat by die Swartland en Weskus Herald betrokke was, in 2008 gelikwideer. Dit het meegebring dat die laaste uitgawe op 4 September 2008 verskyn. Net die volgende week is 'n nuwe weekblad gebore, naamlik Tempo. Tempo is elke Donderdag in die hele gebied van die Weskus-distriksmunisipaliteit versprei. In die Swartland sluit dit dorpe soos Malmesbury, Moorreesburg en Darling in, in Saldanhabaai Vredenburg, Saldanha, Langebaan en Hopefield, in die Bergrivier se munisipale gebied op Velddrif, Laaiplek, Redelinghuys, Piketberg en Porterville, in die Cederberg op Lambertsbaai, Citrusdal en Clanwilliam en in Matzikama op Vredendal, Lutzville, Klawer en Vanrhynsdorp. Soos by enige tipies plattelandse weekblad, doen Tempo se personeel "iets van alles". Verslaggewers neem ook foto's, lê bladsye uit en lewer koerante af.


Gerard Grobler (5 Augustus 1960) is 'n onafhanklike uitgewer en koerantredakteur. Hy was die uitgewer en eienaar van die onafhanklike plattelandse weekblad Tempo, wat op 11 September 2008 die eerste keer verskyn het ná sy vorige koerant, die Swartland en Weskus Herald, die week vantevore opgehou bestaan het. In 2009 het die koerant weer laasgenoemde naam aangeneem. Hy is tans (2016) die uitgewer van die onafhanklike Overstrand Herald op Kleinmond, wat hy en sy vrou, Ilna, 20 jaar gelede tot stand gebring het. Hy bedryf ook die webtuiste, overstrandherald.co.za, Hierdie artikel is ’n saadjie. Voel vry om Wikipedia te help deur dit uit te brei.


Norfolkeiland (Engels: Norfolk Island of Territory of Norfolk Island, Norfuk: Norfuk Ailen) is 'n eiland in die Stille Oseaan wat tussen Australië in die weste, Nieu-Seeland in die suide en Nieu-Kaledonië in die noorde geleë is. Die eiland is 'n Australiese eksterne gebied met 'n oppervlakte van 34,6 km² en het 'n bevolking van 1 748 in 2016 gehad. Norfolk is in 1774 deur kaptein James Cook ontdek en die hoogste punt is 318 m (Bates Berg). Die hoofstad is Kingston en die grootste nedersetting is Burnt Pine. Daar is argeologiese bewyse op die eiland gevind wat dui op daarop dat Polinesiese seevaarders tussen die dertiende en vyftiende eeu die eiland bewoon het. Kaptein James Cook besoek die eiland in Oktober 1774 en op 6 Maart 1788 neem die Britte besit van die onbewoonde eiland.  Die eiland se gematigde klimaat en vrugbare grond  is geskik vir landbou en gevolglik voorsien Norfolkeiland in van die voedselbehoeftes van die Britse nedersetting te Sydney.  Sommige vrye settelaars vestig op die eiland.  Dit word egter hoofsaaklik as ‘n strafkolonie gebruik tot en met 1814 toe die Britte die eiland verlaat omrede die nedersetting baie afgeleë is asook die afwesigheid van ‘n natuurlike hawe.


Die Estniese Sosialistiese Sowjetrepubliek (Estnies: Eesti Nõukogude Sotsialistlik Vabariik; Russies: Эстонская Советская Социалистическая Республика, Estonskaja Sowetskaja Sotsialistitsjeskaja Respoeblika), ook bekend as die Estniese SSR, was een van die republieke van die Sowjetunie. Dit het bestaan van 1940 tot 1941 en weer van 1944 tot 1991. Tussen 1941 en 1944 is die land deur Nazi-Duitsland beset. In die Sowjettyd is Estland aggressief gerussifiseer en vandag woon daar ’n groot Russiese minderheidsgroep in die land. Op 8 Mei 1990 is dit hernoem tot die Republiek van Estland. Dié land, sowel as Litaue en Letland, het de facto opgehou om deel van die Sowjetunie te wees vier maande voor die Sowjetunie op (20 Augustus 1991) ontbind het. Die Estniese parlement het die land se onafhanklikheid op 20 Augustus 1991 verklaar sonder om amptelik uit die Sowjetunie uit te tree aangesien die besetting en anneksasie van Estland deur die Sowjetunie volgens die volkereg onwettig was. Op 6 September het die Sowjetunie die onafhanklikheid van die drie Baltiese state amptelik erken. Estland Sowjetunie Hierdie artikel is merendeels vertaal vanaf die Nederlandse Wikipedia-artikel nl:Estse Socialistische Sovjetrepubliek


Die vlag van die Russiese SFSR is die vlag wat die Russiese SFSR gebruik het tussen 1954 en 1991. Hierdie artikel is ’n saadjie. Voel vry om Wikipedia te help deur dit uit te brei.


In fisika is self-georganiseerde kritikaliteit (SGK) 'n eienskap van dinamiese stelsels, of klasse van dinamiese stelsels, wat 'n kritiese punt as 'n aantrekker het. Hulle grootskaalse gedrag wys die karaktertrekke van fase-oorgange, soos waar 'n vloeistof in 'n gas in verander, maar waar die stelsel self neig na die regte toestand vir só 'n oorgang (dus self-georganiseerd). Die verskynsel was eerste geïdentifiseer deur Per Bak, Chao Tang en Kurt Wiesenfeld in 1987, en get intussen aandag getrek in 'n menigde velde, vanaf die fisika van die aardkors en sterre deur ekologie en evolusionêre biologie to by ekonomie en sosiologie. Die interessante eienskap van stelsels met SGK is dat hulle hul kritiese punte, waar daar baie vinnig 'n grootskaalse verandering binne die sisteem plaasvind, kan behaal sonder dat die parameters van die stelsel presies gestel word. Bak, Tang en Wiesenfeld se voorbeeld is 'n hope sand waar elke grein sand oodeenvoudig bly waar dit geplaas word, totdat die helling van die hoop te steil by 'n sekere punt word, waarna die hoop by daardie punt ineenstort.


X 2000 is die handelsmerk van 'n Sweedse hoëspoedtrein wat in 1990 deur die Sweedse spoorwegmaatskappy Statens Järnvägar (SJ) in gebruik geneem is. Sy huidige roetenetwerk strek van Stockholm tot Falun en Östersund in die noorde, Arvika, Uddevalla en Göteborg in die weste, en Malmö en die Deense hoofstad Kopenhagen in die suide. Aangesien Swede met sy relatief lae bevolkingsdigtheid duidelik van Sentraal-Europa se digbevolkte lande verskil, is duur hoëspoedspoorlyne hier ekonomies nie vatbaar nie, terwyl die bou van só 'n hoëspoednetwerk in die bergagtige Sweedse landskap met sy talle heuwels ook in tegniese opsig baie koste-intensief sou wees. Die koste vir só 'n verbinding tussen die twee grootste stede in die land, Stockholm en Göteborg, is in die 1990's op sowat 9 miljard Sweedse kroon (SKR) beraam (rytuie ingesluit). SJ het derhalwe besluit om 'n kanteltreinstel van die X2-reeks te gebruik wat in staat is om op die bestaande spoorweglyne hoër reissnelhede te bereik. Tot in 1989 is twintig treinstelle bestel wat met lugreëling en radiotelefoon toegerus was. Die beplande maksimale reissnelheid was 200 kliometer per uur.


'n Gewone jaar is 'n algemene tipe kalenderjaar wat 365 dae het en dus nie 'n skrikkeljaar is nie. In die Gregoriaanse kalender is 303 van elke 400 jare gewone jare. Ter vergelyking, in die ouer Juliaanse kalender was 300 van elke 400 jare gewone jare gewees. Gewone jare is 365 dae of 52 weke en een dag lank, wat meebring dat elke opeenvolgende jaar op 'n volgende weeksdag sal begin.


Hier volg 'n lys van dorpe en stede in Liberië waarvan die name verander is: Cape Mesurado → Christopolis (1822) → Monrovia (1824) Vaitown → Tubmanburg Hierdie artikel is ’n saadjie. Voel vry om Wikipedia te help deur dit uit te brei.


Dirk Jan Klaas "Klaas-Jan" Huntelaar (gebore op 12 Augustus 1983 in Voor-Drempt, Gelderland, Nederland) is 'n Nederlandse sokkerspeler wat as voorspeler vir AFC Ajax en die Nederlandse nasionale sokkerspan speel. Hy het vantevore ook vir PSV Eindhoven, De Graafschap, AGOVV Apeldoorn en SC Heerenveen gespeel. "2014 FIFA World Cup Brazil: List of Players" (PDF). FIFA. 11 Junie 2014. p. 25. Besoek op 11 Junie 2014. Wikimedia Commons het meer media in die kategorie Klaas-Jan Huntelaar. Klaas-Jan Huntelaar se amptelike webwerf Geargiveer 26 Julie 2009 op Wayback Machine Hierdie artikel is ’n saadjie. Voel vry om Wikipedia te help deur dit uit te brei.


Bapsfontein is 'n klein landelike dorpie noordoos van Tembisa, in die Gautengprovinsie van Suid-Afrika. Bapsfontein lê in Ekurhuleni en in die Elandsvlei Bewaringsgebied. Die gebied is bekend vir sy verskeidenheid voëls en is direk op die internasionale voëlroete. Die omliggende gebiede word saamgestel uit ongerepte grasvelde en baie panne is in die omgewing te vinde. Vleilande word beskerm in hierdie gebied. Bapsfontein vorm deel van die opvangsgebied vir baie noodsaaklike riviere en damme. Bapsfontein is ongeveer 16 km noordoos van Kempton Park en ongeveer 25 km van Benoni. Dit is gesoneer as 'n landbou-area, met 'n klein buitestedelike dorp. Nest Park val binne die Bapsfonteingrens. Nest Park bestaan uit ongeveer 255 klein plase en is 'n klein dorpie met vriendelike inwoners. Lewe in die dorp is baie vreedsaam, maar ook baie aktief, en daar is potjiekoskompetisies, tuinlope en ander gemeenskapsgebeure dwarsdeur die jaar. Lys van dorpe in Suid-Afrika "Hoofplek Bapsfontein". Sensus 2011.


'n Liggewigproses (Engels: lightweight thread) in rekenaarwetenskap is 'n metode om 'n rekenaarprogram in een of meer samelopende take op te deel (sien ook: vurk). Liggewigprosesse en prosesse verskil van een bedryfstelsel tot die volgende, maar oor die algemeen word 'n liggewigproses in 'n gewone proses omvat. Liggewigprosesse wat aan 'n proses behoort deel hulpbronne waar gewone prosesse nie tipies hulpbronne deel nie. Op 'n enkele verwerker geskied samelopendheid d.m.v. tydsverdeling multipleksering wat soortgelyk is aan die samelopende uitvoering van veelvuldige take (rekenaar samelopendheid): die sentrale verwerker wissel uitvoering opeenvolgend van een liggewigproses tot die volgende. Die kontekswisseling kan vinnig genoeg geskied om 'n illusie van samelopendheid te skep. Op 'n multiverwerker- of multikernstelsel kan samelopendheid van liggewigprosesse d.m.v. multiverwerking geskied, sodat onderskeie liggewigprosesse en gewone prosesse gelyktydig op verskillende verwerkers of kerns kan uitvoer. Baie moderne bedryfstelsels ondersteun beide die tydverdeelde en multiverwerker uitvoer van liggewigprosesse d.m.v. 'n prosesskeduleerder. Die bedryfstelsel kern laat programmeerders toe om liggewigprosesse te manipuleer d.m.v. die sisteemroepkoppelvlak.


Die jaar 3 voor Christus (3 v.C.) was 'n gewone jaar volgens die Juliaanse kalender wat op 'n Dinsdag begin het. Die Markomannse koning Marbod smee 'n magtige Germaanse stammebond in die gebied van die huidige Boheme, waartoe onder ander die Hermunduren, Lombarde, Semnonen en Vandale behoort het. Phraates V word koning van die Partiërs. 24 Desember – Servius Sulpicus Galba, Keiser van Rome (68 – 69). Gesellin Fu, gesellin van keiser Han Yuandi (Yuan van die Han). He Wu – keiser Chengdi se raadgewer en outeur van die hervormings van 8 v.C. Chang'an 26 BCE: An Augustan Age in China A Samuel and Althea Stroum book Michael Nylan, University of Washington Press, 2015, ISBN 0-295-80641-9, ISBN 978-0-295-80641-9


Selebi-Phikwe (ook Selebi Phikwe) is 'n dorp in oos-Botswana. Wikimedia Commons het meer media in die kategorie Selebi-Phikwe. Hierdie artikel is ’n saadjie. Voel vry om Wikipedia te help deur dit uit te brei.


Die Oegriese tale is 'n tak van die Fins-Oegriese taalfamilie. Dit sluit drie tale in naamlik Hongaars, en die twee Ob-Oegriese tale Ostjaaks en Wogoels. Die tale se gemeenskaplike oorsprong, Proto-Oegries het waarskynlik tussen 4000 v.C. en 200 v.C ontstaan toe Fins-Oegries in Oegries en Fins-Permies verdeel het. Dit is in Westelike Siberië, oos van die Oeralgebergte gepraat. Jacek Fisiak, Raymond Hickey, Stanisław Puppel, Language History and Linguistic Modelling: A Festschrift for Jacek Fisiak on His 60th Birthday, Contributor Jacek Fisiak, Uitgegee deur Walter de Gruyter, bl. 831, 1997, ISBN 3110145049, 9783110145045 Jacek Fisiak, Raymond Hickey, Stanisław Puppel, bl. 842 Wikimedia Commons het meer media in die kategorie Oegriese tale.


'n Geografiese tong is 'n genetiese variasie van die tong, wat gekenmerk word aan sy voorkoms (dié van 'n kaart) en verhoogde sensitiwiteit. Dit is nie 'n siekte of 'n aandoening nie. Die geografiese of "kaart"-agtige voorkoms en sensitiwiteitsvlak kan wissel. Die bokant van 'n tong is bedek met klein uitsteeksels: tongpapille. Op 'n geografiese tong is daar rooi vlekke op die tong met aangrensende wit-grys vlekke. Die ouer papille val af van die tong af, maar kan tot 10 dae neem om terug te groei. In die rooi vlekke is daar geen papille nie, terwyl daar 'n oorvloed papille in die witterige areas is. Die vlekke kan verskyn, rondskuif of verdwyn na ure of selfs dae en kan hulle grootte en vorm verander. 'n Geografiese tong is soms meer sensitief, siende dat sommige stowwe (byvoorbeeld asyn, vrugtesap of branderige speserye) soms 'n brandende sensasie kan veroorsaak. Geografiese tong word met 'n aantal verskeie genes geassosieer en is oorerflik. Dit word ook meer dikwels aangetref in mense wat meer omgewingsensitief is, d.w.s. mense wat gevoelig is vir allergieë, ekseem en asma.


Butare (voorheen: Astrida) is 'n stad in die suid van Rwanda. In 2002 die stad het 'n bevolking van 77 000. Hierdie artikel is ’n saadjie. Voel vry om Wikipedia te help deur dit uit te brei.


Petrusburg is 'n klein landboudorp in die Vrystaat, in Suid-Afrika, tussen Bloemfontein en Kimberley. Die dorp is genoem na Petrus Albertus Venter. Sy boedel het die geld voorsien om die plaas Diepfontein te koop waarop die dorp uitgelê is. Die dorp en omliggende omgewing (Bolokanang) word bedien deur die Gekombineerde Skool AJC Jooste. Gemengde boerdery word beoefen in die distrik van 3 000 km2 wat in 1863 uit die distrik Fauresmith gesny is. Skaapsboerdery is die belangrikste terwyl mielies en aartappels die belangrikste gewasse is. Daar is verskeie soutpanne in die omgewing. Die Slag van Poplar Grove het hier naby plaasgevind tydens die Tweede Vryheidsoorlog. Gereformeerde kerk Petrusburg Lys van dorpe in Suid-Afrika Emmaus, middelpunt van Suid-Afrika, ongeveer 20 km van die dorp. Op Pad in Suid-Afrika. B.P.J. Erasmus. 1995 ISBN 1-86842-026-4 Hoofplek Petrusburg tydens die 2011-sensus. Hierdie artikel is ’n saadjie. Voel vry om Wikipedia te help deur dit uit te brei.


'n Skakel (Engels: hyperlink) is 'n HTML-verwysing na 'n ander webblad, dokument, lêer, prent, video of na 'n posisie in 'n dokument. 'n Skakel word in 'n webblaaier anders vertoon as die omliggende teks, byvoorbeeld deurdat dit onderstreep of 'n ander kleur is. 'n Prent kan ook op sigself 'n skakel wees. Webblaaiers dui ook skakels aan deurdat die muis se wyser op die skerm verander van 'n pyltjie na 'n handjie wanneer die gebruiker die wyser bo die skakel hou. 'n Skakel kan gebruik word deur daarop te kliek, en dan laai die gebruiker se webblaaier die skakel deur die URL op te volg. Die gesofistikeerde wyse waarop 'n URL saamgestel kan word, maak dit moontlik om na enige ander dokument, hetsy op dieselfde of op 'n ander webwerf, te skakel. URL HTML Webblaaier Webwerf Internet Hierdie artikel is ’n saadjie. Voel vry om Wikipedia te help deur dit uit te brei.


Luke Asher Watson (gebore 26 Oktober 1983 in Port Elizabeth) is 'n Suid-Afrikaanse rugbyspeler wat as losvoorspeler speel. Watson is vantevore op omstrede wyse by die Springbokspan ingesluit. Hy is in 2008 voor 'n tugkomitee gedaag na sy omstrede uitlatings oor die springboktrui. Hy was voorheen beide die Westelike Provinsie en Stormers se kaptein en gedurende 2013 word hy die Kings se kaptein in superrugby. Litnet artikel[dooie skakel] Luke voor tugkomitee Geargiveer 25 Oktober 2008 op Wayback Machine, Beeld, besoek op 24 Oktober 2008 Luke Watson by SARugby.co.za Luke Watson by www.genslin.us/bokke Watson se profiel op itsrugby.co.uk Stormers-profiel


Morné Steyn (gebore in Bellville, 11 Julie 1984) is 'n Springbokrugbyspeler wat vir die Blou Bulle as losskakel (no. 10) gespeel het in die Curriebeker en die Bulls in Superrugby. Hy is in 2008 in die posisie gekies nadat Derick Hougaard besluit het om sy loopbaan in Leicester voort te sit. In 2009 tydens die Britse en Ierse Leeus toer na Suid-Afrika het Morné Steyn die reeks vir Suid-Afrika beklink in die derde toets. In 2021 (12 jaar later) het hy dit weer gedoen toe hy 'n strafskop in die laaste minute van die laaste toets oorgeskop het. Hy is die enigste speler in wêreldrugby wie twee toetsreekse teen die Britse en Ierse Leeus kon wen. Hy was ook deel van Suid-Afrika se span tydens die Rugbywêreldbeker 2015. Na afloop van die 2013 Superrugbyseisoen is Steyn deur die Franse klub Stade français Paris gekontrakteer. Wêreldrekord vir die meeste punte deur 'n speler wat al sy internasionale span se punte in een wedstryd aangeteken het (31). Meeste punte teen Nieu-Seeland aangeteken in 'n enkele toets (31). Meeste punte in 'n Drienasieswedstryd (31).


Tunis (Arabies: تونس Tūnis luister (hulp·inligting)) is die hoofstad en grootste stad van Tunisië. Die stad het 'n bevolking van 1 958 782 in 2011 gehad en het 'n oppervlakte van 212,63 km². Dit is in die noordooste van Tunisië aan die kus van die Middellandse See geleë. Die Medina van Tunis en die argeologiese terrein van Kartago is in 1979 deur Unesco as wêrelderfenisgebied gelys. Wikimedia Commons het meer media in die kategorie Tunis. (en) (fr) Amptelike Unesco-bladsy oor die Medina van Tunis (en) (fr) Amptelike Unesco-bladsy oor die ruïnes van Karthago Hierdie artikel is ’n saadjie. Voel vry om Wikipedia te help deur dit uit te brei.


Woodside Petroleum Limited is 'n ru-olie-eksplorasie- en ontginningsmaatskappy. Dit is 'n openbare maatstkappy wat op die Australiese Aandelebeurs genoteer is met sy hoofkantoor in Perth, Wes-Australië. Woodside is in 1954 gestig met die naam Woodside (Lakes Entrance) Oil Co NL. Die maatskappy is vernoem na die dorp Woodside in Victoria in Australië wat naby aan die gebied is waar die maatskappy aanvanklik sy soektog vir olie van stapel laat stuur het. Woodside se soektog na olie op land en in die see langs Victoria het tien jaar lank onsuksesvol voortgeduur. In 1963 is eksplorasieregte aan die maatskappy toegeken vir 'n groot deel van die see noordwes van Australië in 'n gebied wat bekend staan as die North West Shelf. Boorgate in die gebied het gelei tot die ontdekking van groot olie- en gasfondse insluitende by Scott Reef (nou bekend as Torosa), North Rankin en Angel in 1971 en Goodwyn in 1972. Woodside is een van Australië se grootste maatskappye. Die maatskappy het tans meer as 3000 mense in hul diens in verskeie wêrelddele. Die maatskappy het 'n markkapitalisasie van AUD 30 Miljard en hul reserwes met ingang Desember 2006 het 1,58 miljard olie-ekwivalente vate beslaan.


Vlieg-in vlieg-uit is 'n werksmetode wat dikwels gebruik word vir mense wat in afgeleë gebiede werk. Eerder as om die werknemer en sy gesin na 'n dorp naby die werksplek te laat trek, word die werknemer na die werksplek gevlieg waar hulle vir 'n aantal dae werk waarna hulle dan weer teruggevlieg word na hulle tuisdorpe vir 'n aantal rusdae. Vlieg-in vlieg-uit is baie algemeen in die mynwese, aangesien myne dikwels in afgeleë gebiede, ver weg van dorpe is. Gewoonlik behels 'n werk met 'n vlieg-in vlieg-uit skedule die werk van lang skofte (bv. 12 ure 'n dag) vir 'n aantal aaneenlopende dae met al die af dae wat dan by die huis deurgebring word eerder as by 'n werksplek. Die voordele hiervan is dat die werknemer se tyd hoofsaaklik deur werk, slaap en eet in beslag geneem word dat daar min behoefte is aan vermaaklikheid by die werksplek. Gewoonlik word daar dan ook gebruik gemaak van tydelike geboue vir verblyf aangesien die maatskappy nie 'n langtermyn verbintenis met die werksplek het nie (d.w.s. as die minerale onttrek is word die myn gesluit).


Nieuw-Holland is die geskiedkundige name vir die eilandkontinent van Australië wat deur die Hollanders ontdek is. Die naam is vir die eerste keer gebruik in 1644 deur Abel Tasman en sou nog lank daarna gebruik word. Op verskeie 19de eeuse kaarte is die naam gebruik om die onverkende weste van Australië aan te dui terwyl die Britte reeds nedersettings in die ooste van Australië gevestig het naamlik die state Nieu-Suid-Wallis, Tasmanië, Queensland en Victoria. Later sou Suid-Australië hier bygevoeg word. Toe die Franse dreig om die Nouvelle Hollande soos dit in Frans bekend gestaan het te koloniseer, het die Britte ook begin belangstel in die weste van Australië en het hulle dit dan ook gekoloniseer. William Dampier het die naam in sy skrywe oor sy reis na die gebied gebruik. In 1804 het Matthew Flinders aanbeveel dat die naam Australië eerder gebruik word in plaas van New Holland maar die naam het eers in 1824 amptelike erkenning in die Verenigde Koninkryk verkry. Die naam is in Nederland tot so laat as die einde van die 19de eeu nog gebruik; tans is die naam nie meer in gebruik nie.


Giurtelecu Şimleului (Hongaars:Somlyógyőrtelek, Duits:Wüst Görgen) is 'n dorp in Roemenië. Dit is in die noordweste van die land en dit lê aan die oewer van die Crasnarivier. Toerisme-inligting oor Giurtelecu Şimleului op Wikivoyage http://www.donau-archaeologie.de/doku.php/kataloge/grabkatalog/g/giurtelec http://www.mek.oszk.hu/04700/04750/html/293.html http://sebok1.adatbank.transindex.ro/legbelso.php3?nev=Szilagy Geargiveer 22 Januarie 2009 op Wayback Machine http://ro.wikisource.org/wiki/Legea_nr._2/1968,_republicat%C4%83_%C3%AEn_1981/Anexa_1_-_Jude%C5%A3ul_S%C4%83laj http://harta.infoturism.ro/romania/Salaj/harta_Salaj.php Geargiveer 1 Februarie 2009 op Wayback Machine http://www.photomagazine.ro/galeriefoto/pic_detail.php?image=7228&categ=9[dooie skakel] http://www.cimec.ro/scripts/Monumente/Culte/detaliu.asp?k=31123-1 Geargiveer 3 Maart 2016 op Wayback Machine http://www.cjsj.ro/localitati/giurtelecusimleului.html Geargiveer 18 Augustus 2007 op Wayback Machine http://www.simleusilvaniei.ro/prezentare_personalitati_15.php http://www.hiszi-map.hu/catalog/displayimage.php?pid=2337&fullsize=1 http://www.revistatransilvania.ro/arhiva/2008/pdf/numarul2/art06.pdf Geargiveer 19 Augustus 2011 op Wayback Machine http://www.magazinsalajean.ro/index.php?cmd=article&artid=1925 http://www.arhivelenationale.ro/images/custom/image/Pdf-uri/DJAN-uri/DJAN_Salaj_fonduri_si_colectii_date_in_cercetare.pdf Hierdie artikel is ’n saadjie. Voel vry om Wikipedia te help deur dit uit te brei.


Sariola is 'n Duitse simfoniese metal-musiekgroep wat in 2006 in Rhein-Ruhr (Finland) gevorm is. Hierdie artikel is ’n saadjie. Voel vry om Wikipedia te help deur dit uit te brei.


Lilongwe is die hoofstad en grootste stad in Malawi met ’n bevolking van sowat 1 077 116 (2015). Die stad is in die Sentrale Streek van die land geleë naby die grense met Mosambiek en Zambië, en dit is ’n belangrike ekonomiese en vervoersentrum vir die streek. Dit is genoem na die Lilongwerivier. Lilongwe was eeue lank ’n klein vissersdorpie aan die oewers van die Lilongwerivier. Tydens die Britse koloniale besetting het dit ’n administratiewe sentrum geword vanweë sy strategiese ligging. Dit is in 1906 as ’n handelspos gestig en in 1947 amptelik as ’n dorp erken. Ná Malawi se onafhanklikwording het Lilongwe al hoe meer in ’n belangrike handelsentrum van die land se Sentrale Streek ontwikkel. Die groei is aangehelp deurdat die voormalige president Hastings Banda dit in 1975 die nuwe hoofstad gemaak het. Die laaste regeringskantore is in 2005 na Lilongwe geskuif. Die stad se bevolking neem vinnig toe – teen sowat 4,3% per jaar. Lilongwe word bestuur deur die Lilongwe-stadsraad, wat oorheers word deur die regerende Demokratiese Progressiewe Party (DPP). Lilongwe is geleë op ’n plato in Sentraal-Malawi wat deel uitmaak van die Groot Skeurvallei.


Blunsdon is 'n dorpie in die suid-weste van Engeland, 1,5 km noordoos van Swindon. Dit het 5 641 inwoners in 2001 gehad. Saam met die nabygeleë nedersetting van Blunsdon St Andrew en aanliggende Lower Blunsdon word daar ter vereenvoudiging na slegs Blunsdon verwys. Die A419-dubbelpad verdeel Blunsdon in Blunsdon St Andrew na die westekant, en Broad Blunsdon na die ooste. Hierdie artikel is ’n saadjie. Voel vry om Wikipedia te help deur dit uit te brei.


Die Boosmansbos-wildernisgebied van 14 200 ha is geleë 20 km noord van Heidelberg in die oostelike Langeberge van die Wes-Kaap. Boosmansbos, d.w.s. "kwaai man se bos", is genoem na 'n plaaslike kluisenaar van die vroeë 19de eeu wat daarvoor bekend was dat hy jongmense van sy byekorwe verwilder het. Grootberg 33°55′03″S 20°52′32″E / 33.91750°S 20.87556°O / -33.91750; 20.87556, wat in die middel van die gebied lê, is 1 637 m hoog. Die sytakke van die Duiwenhoksrivier wat die suidelike hange dreineer, tuimel langs diep afgronde af tot 200 m bo seevlak aan die suidgrens. In die suidweste van die wildernisgebied is die Grootvadersbosch Natuurreservaat van 250 ha, die mees westelike natuurbos in Suid-Afrika. Bergfynbos en valleibos word hier bewaar, onder andere spesies van erikas en sewejaartjies. Belangrike woudboomsoorte kom in die valleie voor, soos Outeniekwageelhout, stinkhout en rooiels (Cunoniaceae). Reën kom dwarsdeur die jaar in die gebied voor, alhoewel die middel van die somer en winter die droogste tye is wanneer warm bergwinde kan voorkom.


Andrea del Verrocchio, gebore as Andrea di Michele di Francesco de' Cioni (± 1435 – 1488) was 'n Italiaanse beeldhouer, goudsmid en skilder wat aan die hof van Lorenzo de' Medici in Florence gewerk het. Sy studente het Leonardo da Vinci, Pietro Perugino, Domenico Ghirlandaio en Sandro Botticelli ingesluit, maar hy het ook kunstenaars soos Michelangelo beïnvloed. Hy het in die klassieke styl van die Florentynse Vroeë Renaissance gewerk en word beskou as een van die invloedrykste kunstenaars in die oorgangstyd van die Vroeë na Hoog Renaissance. Verrocchio is in Florence gebore in 1435. Sy pa was Michele di Francesco Cioni wat nie met Verrocchio se ma getroud was nie. Michele het teëls en bakstene gemaak, en later het hy as belastinggaarder gewerk. Hy het vir die Medici-familie van bankiers gewerk, toe verhuis hy na Venesië. Toe Verrocchio gebore is, is hy Andrea di Francesco di Cioni genoem. Sy naam is verander na Andrea del Verrocchio toe hy by 'n goudsmid genaamd Verrocchio (wat waarskynlik Francesco di Luca Verrocchio was, wat baie ryk en suksesvol was) sy vakleerlingskap gedoen het.


Sien "Bloubok" vir die artikel oor die uitgestorwe boksoort. Die blouduiker of bloubokkie is een van die kleinste van die antiloopsoorte. Hulle word in beboste gebiede van Sentraal- tot Suider-Afrika aangetref. 'n Volwasse blouduiker het 'n gemiddelde hoogte van 35 cm. Hulle het twee klein horinkies op hulle koppe; die langste horings wat aangeteken is, is 10 cm. Blouduikers vreet hoofsaaklik vrugte, alhoewel hulle ook soms vars blare eet wat op die grond geval het. 'n Blouduiker is 'n skugter dier en sal in die ruigtes induik wanneer hy gesteur word. Ná 'n draagtyd van sewe maande, gee die ooi tussen September en November geboorte aan 'n enkele lammetjie. Blouduikers het 'n moontlike lewensduur van 9 jaar. Lys van Suider-Afrikaanse soogdiere Lys van Suider-Afrikaanse soogdiere volgens wetenskaplike name Suider-Afrikaanse soogdiere en hul ordes IUCN SSC Antelope Specialist Group (2008): Philantomba monticola[dooie skakel] by die IUBN se Rooilys vir bedreigde spesies. Soogdiere van die Krugerwildtuin en ander Nasionale Parke (1979). Saamgestel deur Die Nasionale Parkeraad. ISBN 0-86953-027-5.


Michelangelo di Lodovico Buonarroti Simoni (6 Maart 1475 – 18 Februarie 1564), beter bekend as slegs Michelangelo, was 'n Italiaanse skilder, beeldhouer, argitek, digter en ingenieur wat tydens die Renaissance aktief was. Michelangelo het homself hoofsaaklik met kunssinnige vakgebiede besig gehou maar nou en dan ook ander vakgebiede betree. Sy vaardigheid was sodanig dat hy dikwels beskou word as meedinger vir die titel van die argetipiese Renaissance-man, saam met Leonardo da Vinci. Tydens sy lang lewe het Michelangelo reuse bydraes tot sy gekose vakgebiede gelewer. Indien mens die inhoud van sy korrespondensie, sketse en ander nie-kunssinnige werke wat steeds bestaan in ag neem, is hy die beste gedokumenteerde kunstenaar van die 16de eeu. Twee van sy bekendste beeldhouwerke, die Pietà en Dawid, is voor sy dertigste verjaardag geskep. Michelangelo het nie 'n hoë dunk van skilderkuns gehad nie, maar tog twee van die invloedrykste fresko's in die geskiedenis van Westerse kuns geskep: tonele uit Genesis op die plafon en Die Wederkoms op die altaarmuur van die Sixtynse kapel in die Vatikaan (midde-in Rome).


Die 2006-Drienasiesreeks is van 8 Julie tot 9 September 2006 aangebied. Nieu-Seeland het die reeks gewen. Dan Carter van Nieu-Seeland het die meeste punte aangeteken. Lote Tuqiri van Australië en Jaque Fourie van Suid-Afrika het elk 3 drieë gedruk.


Die 2000 Drienasiesreeks is deur Australië gewen. Dit is die eerste keer dat Australië die reeks wen.


Bothaville is 'n dorp in die noordweste van die Vrystaat, Suid-Afrika en is 5 km oos van die Vaalrivier aan die Valsrivier geleë. Dorpstigting was in 1891 op die plaas Gladdedrift en die dorp was aanvanklik as Botharnia bekend. Die plaas Johannesrus was ook oorweeg as 'n alternatief vir dorpsvestiging, maar daar is op Gladdedrift besluit na aanleiding van die beskikbaarheid van voldoende water uit die Valsrivier. Botharnia is in 1893 hernoem na Bothaville. Die dorp is vernoem na Theunis Louis Botha, die oorspronklike eienaar van die plaas. Bothaville is geleë in Suid-Afrika se 'someroesgebied' en die omgewing is hoofsaaklik saaiwêreld. As gevolg van besondere goeie mielieopbrengste staan Bothaville ook bekend as die hoofstad van die mieliedriehoek, 'n gebied wat oor die someroesgebied strek tussen Smithfield, Mahikeng en Machadodorp. Sommige bronne lys die driehoek as Ladybrand, Mahikeng en Carolina. Bothaville het ook bekendheid verwerf vir grootskaalse produksie en bemarking van plaasimplemente deur die Vetsakfabriek (Vrystaat en Transvaalse Sentrale Aankoopkoöperasie) en "Gert Venter Nywerhede Edms Bpk". Bothaville bied die jaarlikse "NAMPO Oesdag" landbouskou aan, wat as een van die grootste van sy soort ter wêreld beskou word.


Moenie Heilbron in die Vrystaat met Heilbronn in Duitsland verwar nie. Heilbron is 'n dorp in die noord-ooste van die Vrystaat, in Suid-Afrika. In 1872 is die plaas Rietfontein aangekoop waarop 'n nuwe dorp uitgelê is. Erwe is in dieselfde jaar verkoop. Die dorp het sy naam van die sterk warmwaterbron daar naby verkry. Munisipale status is in 1890 toegeken. Tydens die Tweede Vryheidsoorlog was Heilbron die hoofstad van die Vrystaat toe President MT Steyn sy hoofkwartier daar gehad het. Toe die Britte die dorpie daarna beset het, het die regering na 'n koppie tussen Heilbron en Frankfort verskuif. Die koppie staan vandag nog bekend as Presidentkoppie. Die distrik is 3 580 km² groot. Gemengde boerdery word beoefen – mielies, koring, sorghum, sonneblomsaad, vee en suiwelprodukte. Vegkop, waar die Slag van Vegkop plaasgevind het, lê 25 km suid van die dorp. Koppiesdam Gereformeerde kerk Heilbron NG gemeente Heilbron Lys van dorpe in Suid-Afrika Op Pad in Suid-Afrika. B.P.J. Erasmus. 1995. ISBN 1-86842-026-4 Ensiklopedie van Suidelike Afrika, Eric Rosenthal, 1967 "Hoofplek Heilbron". Sensus 2011. Wikimedia Commons het meer media in die kategorie Heilbron.


Hierdie artikel handel oor die dorp in Mpumalanga. Vir ander gebruike, sien Middelburg. Middelburg is 'n groot dorp in Mpumalanga, naby Witbank, in Suid-Afrika. Die nedersetting het 'n bevolking van 87 348 in 2011 gehad. Die dorp is eers gestig op die plase Klipfontein en Keerom langs die Klein Olifantsrivier in 1859 en was aanvanklik ook deel van die Republiek van Lydenburg. In 1864, op aandrang van ds. Frans Lion Cachet, is die dorp verskuif na die plaas Sterkfontein waar die dorp uitgelê en Nasareth genoem is. In 1872 is die naam verander, op aandrang van pres TF Burgers, na Middelburg omdat die dorp halfpad tussen Pretoria en Lydenburg lê en Nasareth hom aan melaatsheid laat dink het. Die munisipale gebied is 3 976 km2 groot en steenkool word op groot skaal hier ontgin. Gedurende die 1970's is 'n spoorlyn gebou vanaf Broodsnyersplaas 35 km suid van Middelburg wat aansluit by die groot steenkoolspoorlyn na Richardsbaai. Sodoende kan steenkool en antrasiet uitgevoer word. Beesboerdery word beoefen terwyl mielies, wol en aartappels ook belangrike produkte is. Die Middelburgstasie. Die SAR Klas 18E, Reeks 1 op Middelburg.


Jacques Romain Georges Brel (* 8 April 1929 in Schaarbeek (Brussel) † 9 Oktober 1978 in Bobigny, Frankryk) was 'n Belgiese sanger, liedjieskrywer, komponis en akteur. Hoewel hy van Belgiese afkoms was, word Brel tans as 'n simbool van die Franse chanson beskou. Quand on n'a que l'amour (Om met Liefde Alleen) Vesoul La valse à mille temps Le plat pays (My Lae Land) Les bourgeois (Die Bourgeois) Amsterdam (Op die Amsterdamkaai) Ne me quitte pas (Moet my nie verlaat nie) Le Moribond (Die Sterwende) Les Flamandes (Vlamingvrou) Mathilde On n'oublie rien ('n Mens vergeet nie) Ces gens là (Daardie Mense) Orly Verskeie kunstenaars het Jacques Brel se liedjies opgeneem. In 1967/68 het Scott Walker sy treffer Jackie op die mark gebring. 'n Wêreldtreffer was Terry Jack se Seasons in the Sun in 1974, wat die Engelstalige vertaling van La Moribonde (Die Sterwende) is. Ander kunstenaars wat Jacques Brel geïnterpreteer het, sluit in David Bowie (Amsterdam) en Sting.


Rooiwynkoek (Duits Rotweinkuchen) is 'n Kersfeeskoek wat sy oorsprong in Suidwes-Duitsland en die Elsas het. Die sagte roerdeeg vir hierdie spesialiteit (met eiers, botter, suiker en gesifte koekmeelblom as hoofbestanddele) word met besondere geursels soos vanieljesuiker, kaneel, gerasperde sjokolade, kakao en 1/8 liter droë rooiwyn (soms ook nog 'n glasie rum) verfyn. Die twee laasgenoemde bestanddele gee die kenmerkende donkerbruin kleur aan hierdie koek. Soos alle ander koeke is rooiwynkoek vanweë die baie hoë suikerprys oorspronklik net op die koffietafels van welgesteldes bedien. Eers vanaf die 19de eeu het koeke met die grootskaalse verbouing van suikerbiet in Europa ook vir gewone mense bekostigbaar geword. Rooiwynkoek het veral in die Kersfeestyd al hoe gewilder geraak en is sodoende ook met tipiese Kersfeesgeursels soos kardamom en kaneel verfyn. Immigrante het die resep ook na Noord-Amerika saamgeneem. (de) www.daskochrezept.de: Rooiwynkoek Resepte (en) The Linguist List Cookbook (de) www.chefkoch.de - 78 Rooiwynkoekresepte


Domenico Ghirlandaio (1449—11 Januarie 1494) was 'n Italiaanse skilder van Florence wat tydens die Renaissance aktief was. Hy het baie vakleerlinge gehad, waaronder Michelangelo en Francesco Granacci. Hy het self onder Verrocchio gestudeer en dié se invloed kan bespeur word in Ghirlandaio se vroeë werke. Ghirlandaio het as 'n skilder van die Florentynse skool veral godsdienstige werke geskilder. Hy het ook saam met ander beroemde skilders soos Botticelli, Perugino en Signorelli muurskilderye in die Sixtynse kapel in Rome geskep van 1481 - 1482. Hieronimus van Stridon in sy studeerkamer (1480) Portret van 'n ou man met sy kleinseun (1488) Portret van 'n dame (± 1490) Slagting van die onskuldiges in Bethlehem Jan Lauts: Ghirlandaio, Verlag Anton Schroll, Wien 1943. Wolfram Prinz/Max Seidel (Hrsg.): Domenico Ghirlandaio 1449–1494. Atti del Convegno Internazionale Firenze, 16–18 ottobre 1994. Centro Di, Florenz 1996, ISBN 978-88-7038-276-1. Andreas Quermann: Domenico Ghirlandaio. Könemann Verlag, Köln 1998, ISBN 3-8290-0690-X (in der Reihe Meister der italienischen Kunst). Ronald G. Kecks: Domenico Ghirlandaio und die Malerei der Florentiner Renaissance.


MediaMarktSaturn Retail Group is die houermaatskappy vir die grootste Europese winkelketting vir elektroniese verbruikersware waarin twee oorspronklik selfstandige winkelkettings en huidige handelsmerke, Media Markt en Saturn (vroeër Saturn-Hansa), saamgesmelt is. Vir die publiek tree Media Markt en Saturn nogtans as mededingers op waarby elkeen sy eie bestuur het en sy eie winkels (en aanlynwinkels) bedryf. 'n Derde handelsmerk, redcoon, tree uitsluitlik as aanlynhandelaar op. Die houermaatskappy maak tans nog deel uit van die aandelemaatskappy Metro AG, maar sal na dié se opsplitsing in 2017 deel uitmaak van die nuwe onderneming Ceconomy. MediaMarktSaturn Retail Group se hoofkwartier is in die Beierse stad Ingolstadt geleë. Die maatskappy word deur sy desentrale struktuur gekenmerk - sy winkels is in regtelike opsig selfstandige ondernemings waarin die MediaMarktSaturn Retail Group 'n meerderheid aandele hou. Die plaaslike bestuurders beskik oor 'n minderheid aandele van sowat tien persent. Hulle het 'n beperkte invloed op die aanbod, pryse, personeelbestuur en advertensies van hul handelswinkels. Die MediaMarktSaturn Retail Group het in die afgelope dekades sterk groei getoon en tot die leidende handelsmaatskappy vir elektroniese verbruikersware in Europa ontwikkel.


Ignacy Feliks Dobrzyński (17 Februarie 1807 - 9 Oktober 1867) - was 'n Poolse pianis en komponis van romantiekmusiek. Dobrzyński is in Romanów (Oekraïne) gebore. Hy is in Warskou (Pole) oorlede. Hierdie artikel is ’n saadjie. Voel vry om Wikipedia te help deur dit uit te brei.


Denpasar is 'n stad in Indonesië op die Bali-eiland in die Bali-provinsie. Denpasar is vanaf 1958 die hoofstad van die provinsie (vroeër Singaraja). Denpasar is vandag nie net 'n gewilde toeristebestemming nie (met die sandstrand Kuta), maar ook 'n handel- en nywerheidsentrum. Bacalod stad, Filippyne Andong, Suid-Korea


7°34′0″S 110°49′0″O / 7.56667°S 110.81667°O / -7.56667; 110.81667 Soerakarta, ook Solo, is 'n stad in Indonesië op die Java-eiland in die provinsie Midde-Java. Die baas van die paleis heet Susuhunan Paku Buwono (Indonesies vir Spyker van die Hemel). Die stad het 5 buurte/administratiewe distrikte: Banjarsari Jebres Lawiyan Pasar Kliwon Serengan


Die inessief (van die Latyn inesse "om in of by te wees) is 'n lokatiewe naamval. Hierdie naamval het die basiese betekenis van "in": byvoorbeeld, "in die huis" is "talo·ssa" in Fins, "maja·s" in Esties, "etxea·n" in Baskies, "nam·e" in Litaus en "ház·ban" in Hongaars. In Fins word die inessiewe naamval tipies gevorm deur "ssa/ssä" aan die einde van die betrokke selfstandige naamwoord te voeg. Esties voeg "s" by die stam van die genitief. In Hongaars word die agtervoegsel "ban/ben" meestal vir die inessiewe naamval gebruik. Baie ander soos -on, -en, -ön en ander word egter ook gebruik, veral vir stede. In die Finse taal word die inessiewe naamval beskou as die eerste van ses lokatiewe naamvalle, wat ooreenkom met lokatiewe voorsetsels in Afrikaans. Die oorblywende vyf lokatiewe naamvalle is: Elatief ("uit") Illatief ("na binne") Adessief ("bo op") Ablatief ("af van") Allatief ("op")


SV Rooiwit Cuxhaven is 'n sportklub uit Cuxhaven in die deelstaat Neder-Sakse in Duitsland. Behalwe sokker, het die klub ook onder meer afdelings vir aikido, basketbal, boogskiet, boks, gimnastiek, handbal, hokkie, judo, atletiek, tafeltennis en vlugbal. Die klub is in 1990 gestig as 'n samesmelting van Cuxhavener SV, Eintracht Cuxhaven en Brockeswalder SV. Die klub is op 4 Augustus 1911 as Marine SV Cuxhaven gestig. Die klub het in 1918 die uiteindelike naam aangeneem. Die klub was die mees suksesvolle van die voorgangers van SV Rooiwit Cuxhaven en sy grootste prestasie was om tussen 1919 en 1947 verskeie seisoene op die hoogste vlak mee te ding, insluitend twee seisoene in die Gauliga Osthannover. Die klub is op 14 Maart 1909 as Freie Turnerschaft Cuxhaven gestig. Die sokkerafdeling is in 1910 gestig. As 'n arbeidersklub is die klub in 1933 deur die Nazi‘s ontbind. Dis weer in 1945 as VfL Cuxhaven herstig en op 11 Oktober 1949 het die klub met Schwimm- und Sport-Gemeinschaft Cuxhaven saamgesmelt om Eisenbahner Sport-Verein Eintracht Cuxhaven te vorm. Die klub is in 1933 gestig deur ontevrede lede van Cuxhavener SV.


Vir ’n artikel oor die sterreteken Steenbok, sien Steenbok (sterreteken). Die Steenbok (Latyn: Capricornus) is ’n sterrebeeld in die diereriem. Sy Latynse naam beteken "bok met horings" of "bokhoring" en dit word gewoonlik uitgebeeld as ’n see-bok, ’n mitiese wese wat half bok en half vis is. Sy simbool is (Unicode ♑). Die Steenbok is een van die 88 moderne konstellasies en ook een van die 48 sterrebeelde wat deur die 2de-eeuse sterrekundige Ptolemaeus genoem word. Die moderne sterrebeeld grens aan die Arend, Boogskutter, Mikroskoop, Suidelike Vis en Waterdraer. Dit lê in ’n gebied van die lugruim wat as "die See" bekend is omdat dit uit baie sterrebeelde bestaan wat met water te doen het, soos die Waterdraer, Visse en Eridanus. Dit is die kleinste sterrebeeld in die diereriem en die tweede dofste naas die Kreef. Die Steenbok is ’n dowwe sterrebeeld, met net een ster wat ’n magnitude van helderder as 3 het; sy Alpha-ster is maar 3,6 mag.


Met planete in astrologie is voor die moderne tyd uitsluitend die 7 klassieke planete uit die astrologie bedoel. Die hemelliggame wat deur die ou Babiloniërs met die blote oog gesien kon word, is: Son, Maan, Mercurius, Venus, Mars, Jupiter en Saturnus. Die Son en Maan is toe in die astrologie ook as planete beskou. Met die ontwikkeling van al hoe sterker teleskope is nuwe planete verder as Saturnus ontdek. Dié "transsaturnale planete" is Uranus, Neptunus en die dwergplaneet Pluto. Vir die astroloë uit die oudheid, wat die "swerwers" aan die hemelruim waargeneem het, het die planete die wil van die gode verteenwoordig. Hulle het, nes in ander vorme van waarsêery, probeer om tekens aan die hemel te vind van dinge wat op aarde sou gebeur. Hierdie gebeurtenisse, soos sons- en maansverduisterings, het hulle dan in verband gebring met die lot van hul land en hul heerser. Vir moderne astroloë verteenwoordig die planete eerder dryfvere en impulse van die menslike psige. Die plek van die planete in die astrologie stem ooreen met hul plek aan die hemelruim (in die Diereriem), waarvan die twaalf huise die lewensgebiede verteenwoordig waarop hierdie gebeurtenisse sou plaasvind of waarop hierdie dryfvere uiting sou vind.


Vir ander gebruike, sien Apollo (dubbelsinnig). Apollo (Oudgrieks: Ἀπόλλων; Apóllôn of Ἀπέλλων; Apéllôn) was een van die belangrikste gode in die Griekse en Romeinse mitologie. Hy was die seun van Zeus en Leto, en het ’n tweelingsuster, Artemis, gehad. Van al die gode was sy eredienste die wydste verspreid onder die Griekse volk en het hy die hoogste aansien geniet. Die Griekse digters maak dikwels melding van hom, want hy het ’n groot invloed gehad op die ganse lewe van die Grieke, van godsdiens tot die staatsbestuur en Griekse gebruike. ’n Mens kan hom beskou as die leier van die Griekse volk op hul pad na die beskawing en ontwikkeling. Apollo word verbind met lig en die son, die waarheid en voorspellings, boogskiet, medisyne en heling, musiek, die digkuns, die kunste en meer. Bome: loerier; diere: wolf, swaan, dolfyn; ander: pyl en boog, loerierkrans, siter. Apollo het as jong god vele romantiese avonture gehad, met nimfe sowel as sterflike vroue.


Karatara is 'n versameling van drie nie-aangrensende stedelike nedersettings noord van Sedgefield en 30 km (soos die kraai vlieg) buite die dorp Knysna in die Wes-Kaapprovinsie van Suid-Afrika. Die drie nedersettings heet Welsynsdorp, Bergvallei en Bosdorp. Karatara is op die plato geleë en word deur landbougrond en woud omring. Karatara val binne die jurisdiksie van beide die Eden-distriksmunisipaliteit en die Knysna-munisipaliteit. Die gebied het tot en met die plaaslike verkiesings van 5 Desember 2000 egter nog geen plaaslike regeringstatus gehad nie. Barrington is 5 km oos en George 35 km wes van Karatara indien die kortste roete oor die padnetwerk gevolg word. Welsynsdorp bestaan uit 123 huise en 112 gedienste werwe. Dit is in die 1940's gestig en is uit die drie nedersettings beide die oudste en grootste. Plakkersvestiging is nog nie voltooi nie. Die meeste huise het twee slaapkamers, maar daar is ook 'n aantal drieslaapkamer- en 'n paar vierslaapkamerstrukture. Hulle is op taamlik groot erwe van ongeveer 1 000 m2 geleë en ontvang volledige munisipale dienste. Die pad wat om die dorp loop, is geteer, maar die interne strate is grondpaaie.


Samelewing Besigheid • Ekonomie • Politiek • Sport • Vervoer


Alkohol is 'n koolwaterstofderivaat ('n organiese koolwaterstofverbinding wat ook ander elemente as koolstof (C) en waterstof (H) bevat) met die kenmerkende -OH-groep (hidroksielgroep) wat aan 'n koolstofatoom verbind is, en wat die algemene formule CnH2n+1OH of CnH2n+2O het. Die IUPAC-name van verbindings in hierdie homoloë reeks word van die ooreenstemmende alkane afgelei; die -aan-agtervoegsel word bloot met -anol vervang. Alkohole met twee of drie OH-groepe word onderskeidelik diole en triole genoem. Alkohole kan word onderverdeel in drie kategorieë: Primêre alkohole: 'n Alkohol waarvan die C-atoom wat aan die OH-groep verbind is, met slegs een ander C-atoom verbind is. Sekondêre alkohole: 'n Alkohol waarvan die C-atoom wat aan die OH-groep verbind is, met twee ander C-atome verbind is. Tersiêre alkohole: 'n Alkohol waarvan die C-atoom wat aan die OH-groep verbind is, met drie ander C-atome verbind is. Die bekendste alkohol is etanol wat voorkom in wyn, bier ens en dikwels verstaan word onder die naam "alkohol".


Die Waterberg-distriksmunisipaliteit is een van die 5 distriksmunisipaliteite in Limpopo. Die setel van die munisipaliteit is in Modimolle (Nylstroom). Die meeste inwoners in die munisipale gebied is Noord-Sothosprekend. Die munisipaliteit se kode is DC36. Die munisipaliteit word begrens deur: Vhembe (DC34) in die noordooste Capricorn (DC35) in die ooste Sekhukhune (DC47) in die suidooste Nkangala (DC31) in die suidooste Metsweding (DC46) in die suide Bojanala Platinum (DC37) in die suide Ngaka Modiri Molema (DC38) in die suidweste die republiek van Botswana in die noordweste Die munisipaliteit bestaan uit die volgende plaaslike munisipaliteite: Die volgende statistiek is van die sensus in 2011. Verkiesingsuitslae vir die munisipaliteit in die Suid-Afrikaanse algemene verkiesing van 2004. Bevolking 18 en ouer: 355 225 [57.84% van die totale bevolking] Totale stemme: 196 790 [32.04% van die totale bevolking] Stempersentasie: 55.40% van die persentasie van die stemgeregtigdes Sensus-2011 Waterberg-distriksmunisipaliteit waterberg.gov.za/ Waterberg-dm webblad StatsSA sensus 2001 blad Geargiveer 12 Desember 2005 op Wayback Machine OVK 2004 verkiesingsuitslae


Mönchengladbach (uitgespreek [mœnçənˈɡlatbax], voor 1888: Gladbach, 1888–1950 München-Gladbach, 1950–1960 Mönchen Gladbach, 1960-vandag Mönchengladbach) is 'n stad in die weste van Duitsland, in die deelstaat van Noordryn-Wesfale. Die stad het 'n bevolking van 255 430 in 2013 gehad en 'n oppervlakte van 170,45 km². North Tyneside, Verenigde Koninkryk, sedert 1958 Roubaix, Frankryk, sedert 1969 Thurrock, Verenigde Koninkryk, sedert 1969 Verviers, België, sedert 1970 Bradford, Verenigde Koninkryk, sedert 1971 Roermond, Koninkryk van die Nederlande, sedert 1971 Hierdie artikel is ’n saadjie. Voel vry om Wikipedia te help deur dit uit te brei.


Kabilies (Taqbaylit, [ˈθɐqβæjlɪθ] luister (hulp·inligting), Tamaziɣt Taqbaylit of Tazwawt) is 'n Berbertaal wat gepraat word in Kabilië (Algerië), asook in Frankryk en ander lande van Europa. Dit het moontlik meer as vyf miljoen sprekers net in Kabilië en meer as sewe miljoen sprekers in die wêreld. In Algerië is dit die grootste Berbertaal, gevolg deur Chaoui, wat nouverwant is aan Kabilies. Dis die tweede grootste Berbertaal, naas Chleuh, wat in die suide van Marokko gepraat word. Op 10 April 2002 het 'n wysiging van die Algeriese grondwet (deur die toevoeging van artikel 3b) die "tamazight" (wat die algemene naam van die Berbertale is) erken as nasionale taal van dié land. Kabilies is 'n vorm van "tamazight". Dit maak deel uit van die Berberse tak van die Afro-Asiatiese tale. Dit word aangeneem dat dit van die proto-Afro-Asiatiese taal, wat 10 000 tot 17 000 jaar gelede in die ooste van Afrika gepraat is, afstam.


Malcolm Gladwell (gebore 3 September 1963) is 'n Brits gebore Kanadese joernalis, skrywer en pop-sosioloog. Hy woon in New York Stad en is 'n medewerker vir The New Yorker sedert 1996. Hy is veral bekend as die skrywer van die boeke The Tipping Point (2000), Blink (2005), Outliers (2008), What the Dog Saw: And Other Adventures (2009), David and Goliath (2013) en Talking to Strangers (2019). Gladwell se Engelse vader, Graham, is 'n siviele ingenieur professor aan die Universiteit van Waterloo; sy moeder, Joyce, is 'n Jamaikaans gebore psigoanalis. Gladwell het gesê dat sy moeder wie 'n boek getitel Brown Face, Big Master in 1969 gepubliseer het, is sy rolmodel as skrywer. Hy is gebore in die Verenigde Koningkryk, maar word groot in Elmira, Ontario, Kanada en gradueer met 'n graad in geskiedenis an die Universiteit van Toronto se Trinity College in 1984.


SV SCHOTT Jena is 'n sportklub uit Jena in die deelstaat Thuringen in Duitsland, veral bekend vir sy sokkerafdeling. Benewens sokker, het die klub ook afdelings vir kanovaart, tafeltennis en skaak. Die klub is in 1896 gestig as Turnverein der Glashütte Jena deur Otto Schott en die werkers van sy fabriek Jenaer Glaswerk Schott & Genossen. Die klub was aanvanklik net ’n gimnastiekklub, maar in 1911 is ’n sokkerafdeling op die been gebring. In 1933 word die klub herdoop as TSM Glaswerk Jena en in 1937 word die naam weer verander na TuS Schott Jena. Na die Tweede Wêreldoorlog is die klub deur die Geallieerdes ontbind, maar dit word in 1946 herstig as SG Jena-Forst. Hierna volg talle naamsveranderinge, tipies van die klubs van Oos-Duitsland. Na die Duitse hereniging verander die klub sy naam na SV Jenaer Glas aan word ingedeel in die Landesliga Thüringen op die vierde vlak van die Duitse sokkerstruktuur. Sedert 2008 speel die klub onder die huidige naam. 1946-194? SG Jena-Forst 194?-195?


Tim Guest (* 16 Julie 1975 – † 31 Julie 2009) (ook bekend as Yogesh en Errol Mysterio) was 'n Engelse skrywer en joernalis. Guest se ma, 'n sielkundige Anne Geraghty laat hom in die Verenigde Koningkryk op vier jaar agterbly terwyl sy na Indië gegaan het. In Indië raak sy betrokke by die Rajneesh-beweging. Die beweging is gestig deur die Indiese mistikus Bhagwan Shree Rajneesh, nou bekend as Osho. Na haar terugkeer, gee sy hom 'n nuwe naam, Swami Prem Yogesh wat beteken liefde vir of joga. Tim en sy ma trek daarna na Medina, 'n groot sannyas kommune in Suffolk, Engeland wat bestaan het van 1981 tot 1985. Hier gaan Guest na die kommune skool waar Engels en wiskunde verpligte vakke was en geskiedenis en politiek nie aangebied word nie. Gedurende Guest se jeug trek hulle tussen Osho gemeenskappe in Engeland, Indië, Duitsland en die Verenigde State. 'n Kindertyd wat hy later sou beskryf as “iewers tussen Peter Pan en Lord of the Flies". Sy ma verlaat die beweging toe hy 11 jaar oud is en trek terug na Londen.


Martin Van Buren (* 5 Desember 1782; † 24 Julie 1862) was die 8ste president van die Verenigde State van Amerika. Hierdie artikel is ’n saadjie. Voel vry om Wikipedia te help deur dit uit te brei.


Reedsport is 'n dorp in Oregon, in die Douglas-distrik. In 2000 het die dorp 'n bevolking van 4 378 gehad: 93,92% wit, 0,02% swart of Afro-Amerikaans, 1,23% Amerikaanse inboorlinge, 0,43% Asiaties, 0,02% Pasifiese eilanders, 2,15% van ander rasse en 2,22% van twee of meer rasse. Spaans-Amerikaners of Latyns-Amerikaners van enige ras het 4,68% van die bevolking uitgemaak.


Sikasso is die tweede grootste stad van Mali, en is geleë in die suide van die land. Die stad het 'n bevolking van sowat 130 700 in 2007 gehad. Hierdie artikel is ’n saadjie. Voel vry om Wikipedia te help deur dit uit te brei.


Corbin Bleu Reivers (gebore op 21 Februarie 1989), beter bekend as Corbin Bleu, is 'n Amerikaanse akteur, model, danser en sanger. Hy is veral bekend vir sy rolle in die High School Musical-filmreeks, die Discovery Kids televisiereeks Flight 29 Down en die Disney Channel Original Movie Spring in!. Hy volg ook 'n solo-loopbaan as sanger en het sy debuutalbum Another Side op 1 Mei 2007 vrygestel. Die album debuteer as nommer ses en dertig op die Amerikaanse Billboard 200 en het 18 000 kopieë verkoop in die eerste week. Bleu stel sy tweede album, Speed of Light, op 10 Maart 2009 in die VSA vry. Bleu is gebore in Brooklyn, New York City, die seun van Martha (née Callari) en David Reivers. Sy ma is 'n Italiaanse Amerikaner en sy pa 'n Jamaikaanse Amerikaner. Hy het drie susters: Jag, Phoenix, en Hunter Reivers (jongste tot oudste). As kind studeer Bleu dans vir 'n paar jaar, met 'n fokus op ballet en jazz. Bleu gradueer van die Los Angeles County Hoërskool vir die Kunste.


Die Slag van Alesië of Beleg van Alesië het in September in die jaar 52 v.C. plaasgevind rondom die Galliese nedersetting Alesië. Die stryd is gevoer deur die leër van die Romeinse Republiek onder bevel van Julius Caesar met ondersteuning van kavalleriebevelvoerders Marcus Antonius, Titus Labienus en Gaius Trebonius teen 'n alliansie van Galliese stamme onder die leierskap van Vercingetorix. Dit was die laaste groot veldslag tussen die Galliërs en die Romeine en 'n belangrike keerpunt in die Galliese Oorloë ten gunste van die Romeine. Die Beleg van Alesië word allerweë beskou as een van Caesar se grootste militêre prestasies en as een van die klassieke voorbeelde van beleg-oorlogvoering. In 'n stadium van die beleg het die Galliërs 'n getalle-oorwig van vyf tot een gehad. Die gebeurtenis is deur verskeie mense aangeteken, onder andere Caesar self in sy Commentarii de Bello Gallico. Ná die Romeinse oorwinning het Gallië 'n Romeinse provinsie geword. Die weiering van die Romeinse senaat om Caesar se oorwinning as ’n trimof te erken was een van die groot oorsake van die Romeinse Burgeroorlog van 50-45 v.C. Caesar was sedert 58 v.C. in Gallië.


Die Bertha Benz-gedenkroete is 'n Duitse toeriste- en temaroete, wat in Baden-Württemberg geleë is en deel vorm van die Europese Industriële Erfenisroete. Die roete is in 2008 as 'n gedenkroete geopen en die publiek kan nou die spore volg van die wêreld se eerste langafstandrit in 'n motorkar deur Bertha Benz. Mercedes-Benz "Toeriste webblad van Baden-Württemberg (in [[Duits]])". Geargiveer vanaf die oorspronklike op 30 April 2020. Besoek op 18 Oktober 2009. "ERIH European Route of Industrial Heritage". Geargiveer vanaf die oorspronklike op 9 Junie 2011. Besoek op 18 Oktober 2009. Webwerf van die Bertha Benz-gedenkroete GPS-Downloads Mannheim-Pforzheim en Pforzheim-Mannheim